BIZIKLETAK, GIHARRAK, ZIGARRETAK - Raymond Carver\nBIZIKLETAK, GIHARRAK, ZIGARRETAK\nKansas Quarterly, 1972\neuskaratzailea: Leire Vargas Nieto\nBi egun ziren Evan Hamiltonek erretzeari utzi zionetik, eta iruditzen zitzaion bi egunetan zehar esan eta pentsatu zuen guztiak iradokitzen zituela zigarretak nolabait. Esku-koskorrak eta hatzak usaindu zituen.\n― Usaina hauteman dezaket ―esan zuen.\n― Badakit, bai. Usain hori izerdituko bazenu bezala da ―esan zuen Ann Hamiltonek―. Utzi ostean, hiru egunez usain nezakeen nire gorputzean. Baita bainutik irten ostean ere. Nazkagarria zen ―platerak mahaian jartzen ari zen afarirako―. Asko sentitzen dut, maitea. Ezagutzen dut bizitzen ari zarena. Baina, nolabait kontsolatzeko balio badizu, gogoan izan bigarren eguna beti izaten dela gogorrena. Hirugarrena ere gogorra izaten da, noski, baina hortik aurrera, irauten baduzu, gainditu duzu okerrena. Baina poz-pozik nago uztearen kontuarekin benetan zabiltzalako... ez dakizu zenbat ―besoa ukitu zion―. Orain, Rogerri deitzen badiozu, afaldu egingo dugu.\nHamiltonek ate nagusia zabaldu zuen. Ilunduta zegoen ordurako. Azaro hasiera zen eta egunak laburrak eta freskoak ziren. Inoiz ikusi gabea zuen mutil nagusitxo bat zegoen errepide bazterrean, ondo hornitutako bizikleta txiki batean jarrita. Jesarlekuaren ertzean zegoen, aurrerantz eginda, oinetakoen puntekin lurra ukituz tente mantentzeko.\n― Hamilton jauna zara? ―esan zuen mutilak.\n― Bai, neu nauk ―Hamiltonek―. Zer gertatzen duk? Arazoren bat zagok Rogerrekin?\n― Uste dut Roger gure etxean dagoela, amarekin hitz egiten. Kip ere bertan dago, bai eta Gary Berman izeneko mutiko bat ere. Nire anaiaren bizikleta dela eta. Ez nago ziur ―esan zuen mutilak, eskulekuko heldulekuekin jolastuz―, baina amak agindu dit zure bila etortzeko... Rogerren gurasoetako baten bila.\n― Baina ondo zagok? ―esan zuen Hamiltonek―. Bai, jakina, oraintxe joango nauk hirekin.\nEtxean sartu eta zapatak jantzi zituen.\n― Aurkitu duzu? ―esan zuen Ann Hamiltonek.\n― Iskanbilaren batean sartua dago ―erantzun zuen Hamiltonek―. Bizikletaren bat dela eta. Mutil bat dago hor kanpoan... ez dut bere izena harrapatu. Biotako bat bere etxera joatea nahi du.\n― Baina ondo dago, ezta? ―esan zuen Ann Hamiltonek, amantala kentzen zuen bitartean.\n― Noski, ondo dago. ―Hamiltonek emazteaganantz begiratu eta buruari eragin zion ezezkoan―. Badirudi haur-eztabaida bat baino ez dela, eta mutikoaren ama sartu dela tartean.\n― Ni joatea nahi duzu? ―galdetu zuen Ann Hamiltonek.\nUne batez pentsatu zuen.\n― Bai, guragoko nuke zu joatea, baina nik egingo dut. Beste barik, gorde afaria bueltatzen garenerako. Ez litzateke gehiegi luzatu beharko.\n― Ez zait gustatzen ilundu ostean mutikoa kanpoan egotea ―esan zuen Ann Hamiltonek―. Ez zait gustatzen.\nBizikletan jarrita, mutila balaztaren heldulekuarekin jolasten zebilen orain.\n― Urruti? ―esan zuen Hamiltonek, espaloian behera abiatu zirenean.\n― Arbuckle Court inguruan ―erantzun zuen mutilak eta, Hamiltonek begiratu zionean, gehitu zuen:\n― Urruti ez. Hemendik bi bloke inguru.\n— Zein duk arazoa ba? ―galdetu zuen Hamiltonek.\n― Ez dakit ziur. Ez dut guztiz ulertzen. Badirudi berak eta Kipek eta Gary Berman delakoak, oporretan geundela, nire anaiaren bizikleta erabili zutela, eta apurtu egin zutela edo. Nahita. Baina ez dakit. Edonola ere, hortaz ari dira hitz egiten. Nire anaiak ez du bizikleta aurkitzen eta eurek eduki zuten azken aldiz, Kipek eta Rogerrek. Nire amak non dagoen jakin nahi du.\n― Kip ezagutzen diat ―esan zuen Hamiltonek―. Nor duk beste mutiko hori?\n― Gary Berman. Uste dut berria dela auzoan. Bere aita ere etorriko da gurera, etxera heldu bezain laster.\nKale-kantoi batean bira eman zuten. Mutilak abiada azkartu zuen apur bat aurretik mantentzeko. Hamiltonek fruitu-baratze bat ikusi zuen, eta gero beste kantoi batean egin zuten bira, irtenbide gabeko kale batera heltzeko. Artean ez zekien kale hura hor zenik eta ziur zegoen ez zuela bertan bizi zen inor ezagutuko. Inguruko etxe ezezagunei so egin eta harrituta geratu zen semearen bizitza pertsonala noraino iristen zen ikusita.\nMutila sarbide batean biratu zen; bizikletatik jaitsi eta etxeko hormaren kontra utzi zuen. Mutilak ate nagusia zabaldu zuenean, Hamiltonek egongelan zehar jarraitu zion, sukalderaino, non bere semea ikusi baitzuen, mahaiaren albo batean eserita, Kip Hollisterrekin eta beste mutiko batekin. Hamiltonek adi begiratu zion Rogerri, eta gero mahaiburuan zegoen ile iluneko andre lodikotearengana itzuli zen.\n― Rogerren aita zara? ―esan zion andreak.\n― Bai, Evan Hamilton naiz. Arratsalde on.\n― Ni Miller andrea naiz, Gilberten ama ―esan zuen emakumeak―. Barkatu honaino etorrarazi izana, baina arazo bat daukagu.\nHamilton aulki batean eseri zen mahaiaren beste aldean eta ingurura begiratu zuen. Bederatzi edo hamar urteko mutiko bat zegoen emakumearen ondoan jarrita, Hamiltonen ustetan bizikleta faltan izango zuena. Beste mutil bat, hamalau urte ingurukoa, xukaderan jarrita zegoen, hankak zintzilik, telefonoz hizketan ziharduen bati begira. Telefonoz ari zenak irribarre maltzurra egin zion lineaz bestaldetik esan zioten zerbaiti, eta harraskaren gainera luzatu zen zigarreta batekin. Zigarretak urez betetako edalontzi batean amatatzean egindako soinua entzun zuen Hamiltonek. Haraino lagundu zion mutila hozkailuaren kontra bermatu zen eta besoak gurutzatu zituen.\n― Egon haiz Kipen gurasoetakoren batekin? ―esan zion andreak mutilari.\n― Kipen arrebak esan du erosketetan zeudela. Gary Bermanenera joan naiz eta bere aita minutu batzuen buruan helduko da. Helbidea utzi diet.\n― Hamilton jauna ―esan zuen emakumeak―, gertatutakoa kontatuko dizut. Pasa den hilean oporretan egon ginen eta Kipek gura zuen Gilberten bizikleta uztea, Rogerrek egunkariaren banaketa egitean lagundu ziezaion. Suposatzen dut Rogerren bizikletak gurpila zulatuta izango zuela, edo halako zerbait. Tira, kontua da...\n― Gary ni itotzen ari zen, aita ―esan zuen Rogerrek.\n― Zer? ―Hamiltonek, semeari tentuz so eginez.\n― Ni itotzen ari zen. Arrastoak dauzkat ―semeak tira egin zuen elastikoaren lepotik behera, sama agerian uzteko.\n― Garajean zeuden ―jarraitu zuen emakumeak―. Ez nekien zertan ari ziren, Curt, seme nagusia, ikustera joan zen arte.\n― Bera hasi zen! ―esan zion Gary Bermanek Hamiltoni―. Ergela deitu zidan ―Gary Bermanek ate nagusirantz zuzendu zuen soa―.\n― Nire bizikletak hirurogei dolar inguru balio zituelakoan nago, aizue ―esan zuen Gilbert izeneko mutikoak―. Ordaintzea daukazue.\n― Ez hadi honetan sartu, Gilbert ―esan zion andreak.\nHamiltonek sakon hartu zuen arnasa.\n― Jarraitu ―esan zuen.\n― Ba, kontua da Kipek eta Rogerrek Gilberten bizikleta erabili zutela, Rogerrek Kipi egunkariak banatzen laguntzeko; eta gero biek, eta baita Garyk ere, diotenez, txandaka amilkatzen jardun zuten.\n― Zer esan nahi duzu amilkatzen horrekin? ―esan zuen Hamiltonek.\n― Amilkatzen ―andreak―. Bultzada batekin kalean behera bidali eta eror zedin uzten. Baina adi; gero, eta hau onartu berri dute, Kipek eta Rogerrek bizikleta eskolara eraman eta kirol-zelaiko ate-zutoin baten aurka jaurti zuten.\n― Egia al duk hori, Roger? ―esan zuen Hamiltonek, berriz ere semeari begira.\n― Zati bat da egia, aita ―esan zuen Rogerrek, behera begira eta mahaia atzamarraz igurtziz―. Baina behin baino ez genuen amilkatu. Kipek egin zuen, gero Garyk, eta gero nik egin nuen.\n― Behin gehiegi duk ―esan zuen Hamiltonek―. Behin gehiegi duk, Roger. Harrituta eta desilusionatuta nagok hirekin. Eta baita hirekin ere, Kip.\n― Baina, begira ―esan zuen emakumeak―, norbait gezurtxotan dabil gaur gauean, edo, behintzat, ez dabil dakien guztia kontatzen; izan ere, bizikleta ez da agertu oraindik.\nSukaldeko mutil zaharragoak txantxetan eta barrez zebiltzan, oraindik telefonoz hizketan zegoenarekin.\n― Ez dakigu bizikleta non dagoen, Miller andrea ―esan zuen Kip izeneko mutikoak―. Esan dizugu dagoeneko. Rogerrek eta biok eskolatik nire etxera eraman genuenean ikusi genuen azken aldiz. Esan nahi dut, hori azken aurreko aldia izan zen. Azken-azkena hurrengo goizean izan zen, berriro hona ekarri eta etxe ostean utzi nuenean ―buruari eragin zion―. Ez dakigu non dagoen ―esan zuen mutikoak.\n― Hirurogei dolar ―esan zion Gilbertek Kipi―. Astean bost dolar ordaintzeko aukera emango dizuet.\n― Gilbert, erne ibili ―andreak―. Begira, esaten ari dira ―jarraitu zuen, bekozkoaz oraingoan― hemendik desagertu zela, etxe ostetik. Baina nola sinetsiko diegu, arratsalde honetan guztiz zintzoak izan ez badira?\n― Egia kontatu dugu ―esan zuen Rogerrek―. Egia osoa.\nGilbert atzera bota zen aulkian eta buru-astinaldi bat zuzendu zion Hamiltonen semeari, ezezkoan.\nAteko txirrinak hots egin zuen eta xukaderan eserita zegoen mutila salto batean jaitsi eta egongelara joan zen.\nSorbalda zurrunak, militarren orrazkera eta begi gris sarkorrak zituen gizon bat sartu zen sukaldera, hitz egin barik. Andreari begiratu eta Gary Bermanen aulkiaren atzera joan zen.\n― Zu Berman jauna izango zara, ezta? ―esan zuen emakumeak―. Pozten nau zu ezagutzeak. Ni Gilberten ama naiz, eta hau Hamilton jauna, Rogerren aita.\nGizonak burua makurtu zuen Hamiltonenganantz, baina ez zion eskua luzatu.\n― Zer gertatzen duk hemen? ―esan zion Bermanek semeari.\nMahai-bueltan paratutako mutikoak hizketan hasi ziren berehala.\n― Isildu! ―esan zuen Bermanek―. Garyrekin ari naiz. Iritsiko zaizue zuen txanda.\nMutikoak gertatutakoaren inguruko bere kontakizuna hasi zuen. Aitak arretaz entzun zion, noizbehinka gainerako mutikoak aztertzeko begiak ñarrotuz. Gary Bermanek bukatu zuenean, emakumeak esan zion:\n― Honen guztiaren mamira heltzea gustatuko litzaidake. Ez nabil mutikoetako bat ere erruduntzat jotzen, ulertuko duzue, Hamilton jauna, Berman jauna... honen guztiaren mamira heltzea da nahi dudan bakarra ―tentuz begiratu zien Rogerri eta Kipi, zeinek ezezkoan eragiten baitzioten buruari, Gary Bermani begira.\n― Ez duk egia, Gary ―esan zuen Rogerrek.\n― Aita, hitz egin dezakegu biok bakarrik? ―esan zuen Gary Bermanek.\n― Goazen ―esan zion gizonak, eta egongelarako bidea egin zuten.\nHamiltonek joaten ikusi zituen. Geldiarazi behar zituelako sentipena izan zuen, gordeka ibiltze hori geldiarazi. Esku-ahurrak umel zituen, eta alkandoraren poltsikora eraman zituen hatzak, zigarreta baten bila. Gero, arnasa sakon hartuz, eskugaina sudurpetik pasa eta esan zuen:\n― Roger, badakik gehiago honetaz, emakumeak dagoeneko esan duenaz gain? Badakik non dagoen Gilberten bizikleta?\n― Ez, ez dakit ―esan zuen mutikoak―. Hitz ematen dut.\n― Zein izan zen bizikleta ikusi huen azken aldia? ―Hamiltonek.\n― Eskolatik ekarri eta Kipen etxean utzi genuenean.\n― Kip ―esan zuen Hamiltonek―, ba al dakik non dagoen Gilberten bizikleta orain?\n― Zin egiten dut ezetz, nik ere ez dakit ―erantzun zuen mutikoak―. Eskolan izan genueneko hurrengo goizean berriz hona ekarri nuen eta garaje atzean aparkatu.\n― Uste nian etxe ostean utzi huela esan huela ―esan zuen emakumeak bizkor.\n― Etxe ostean esan gura nuen! Hori da esan gura nuena ―esan zuen mutilak.\n― Itzuli hintzen hona egunen batean bizikletarekin ibiltzera? ―galdetu zuen andreak, aurrerantza makurtuz.\n― Ez, ez nintzen etorri ―erantzun zuen Kipek.\n― Kip? ―andreak.\n― Ez nuen egin! Ez dakit non dagoen! ―egin zuen oihu mutilak.\nEmakumeak sorbaldak goratu eta erortzen utzi zituen.\n― Nola dakigu nori edo zer sinetsi? ―esan zion Hamiltoni―. Dakidan gauza bakarra da Gilberten bizikleta falta dela.\nGary Berman eta bere aita sukaldera itzuli ziren.\n― Rogerren ideia izan zen amilkatzearena ―esan zuen Gary Bermanek.\n― Hirea izan zuan! ―Rogerrek, aulkitik jaikitzearekin batera―. Heuk egin nahi huen! Gero fruitu-baratzera eraman eta desmuntatu gura huen!\n― Hi isildu! ―esan zion Bermanek Rogerri―. Heuri zuzentzen zaizkianean hitz egin dezakek, gizontxo, eta ez lehenago. Gary, nik hartuko diat honen ardura. Gauez etxetik ateratzera behartua, artaburu pare baten erruz? Zuetakoren batek ―esan zuen Bermanek, lehenengo Kipi eta gero Rogerri begira― mutiko honen bizikleta non dagoen baldin badaki, hitz egiten hastea gomendatuko nioke.\n― Uste dut urrutiegi joaten ari zarela ―esan zuen Hamiltonek.\n― Zer? ―Bermanek, bekozkoa ilunduz―. Eta nik uste dut hobe egingo zenukeela ez dagozkizun kontuetan ez sartzen!\n― Goazen, Roger ―esan zuen Hamiltonek, zutik jarriz―. Kip, etorri gurekin edo geratu. ―Emakumearengana jiratu zen―. Ez dakit zer besterik egin dezakegun gaur. Rogerrekin honen inguruan gehiago hitz egiteko asmoa dut, baina, kontua bada dirua itzultzea, pentsatzen dut Rogerrek, bizikleta apurtzen parte hartu zuenez, heren bat ordaindu dezakeela, horretara heltzen bagara.\n― Ez dakit zer esan ―erantzun zion andreak, Hamiltoni egongelan zehar jarraituz―. Gilberten aitarekin hitz egingo dut; herritik kanpo dago orain. Ikusiko dugu. Ziur azkenean halakoren bat izango dela, baina aitarekin hitz egingo dut.\nHamilton alboratu egin zen mutikoak bere aurretik portxera irten zitezen, eta entzun zuen Gary Bermanek bere atzetik zioela:\n― Ergela deitu dit, aita.\n― Benetan? ―entzun zuen Hamiltonek Berman―. Tira, bera duk ergela. Ergel itxura zeukak.\nHamiltonek buelta eman eta esan zuen:\n― Uste dut zinez urrutiegi joaten ari zarela gaur gauean, Berman jauna. Zergatik ez duzu zeure burua kontrolatzen?\n― Eta nik esan dizut nire ustez ez zenuela lekurik auzi honetan! ―Bermanek.\n― Hi hoa etxera, Roger ―esan zuen Hamiltonek, ezpainak umelduz―. Benetan zioat ―esan zuen―. Alde!\nRoger eta Kip espaloira irten ziren. Hamilton atarian geratu zen eta Bermani zuzendu zion soa, bere semearekin egongela gurutzatzen ari zela.\n― Hamilton jauna ―hasi zen andrea urduri, baina ez zuen amaitu.\n― Zer gura duzu? ―esan zion Bermanek Hamiltoni―. Kontuz ibili! Kendu nire paretik!\nPasatzean, Bermanek doi-doi ukitu zuen Hamiltonen sorbalda eta Hamilton portxetik erori zen, kraska egin zuten arantzadun zuhaixka batzuen gainera. Ezin zuen gertatzen ari zena sinetsi. Zuhaixka artetik irten eta portxean zutik zegoen gizonaren gainera oldartu zen. Kolpean erori ziren biak belarretara eta han zilipurdika joan ziren; Hamiltonek Berman ahoz gora etzanarazi zuen eta belaunekin bizepsak zanpatu zizkion. Idunetik heldua zeukan Berman eta honen burua indarrez belarraren kontra kolpekatzen hasi zen, emakumeak oihu egiten zuen bitartean:\n― Ene jainkoa, norbaitek geldiaraz ditzala! Jainkoarren, deitu poliziari!\nHamilton gelditu egin zen.\nBermanek gorantz so egin eta esan zuen:\n― Kendu nire gainetik.\n― Ondo zaudete? ―galdetu zuen emakumeak elkarrengandik aldentzen zebiltzala―. Jainkoarren ―esan zuen, eta gizonei so egin zien. Elkarrengandik oinkada batzuetara zeuden, bata besteari lepoa ematen, arnasa sakon hartuz. Mutil nagusiak portxean bilduak ziren begiratzeko. Borrokaldia bukatutakoan, zain geratu ziren, gizonei begira, eta gero jotze-keinuak egiten eta elkarri besoetan eta saihetsaldean ukabilkadak ematen hasi ziren.\n― Mutilok, itzul zaitezte etxe barrura ―esan zuen andreak―. Sekula ez nuen halakorik ikustea espero ―esan eta eskua paparrera eraman zuen.\nHamilton izerditan zegoen eta birikak sutan somatu zituen, arnasa sakon hartzen saiatu zenean. Zerbaitek bola bat eratu zion eztarrian, tarte batez irenstea eragotzi ziona. Oinez hasi zen, bere semea eta Kip izeneko mutikoa albo banatan. Auto baten ateen kolpeak entzun zituen, motor bat abiarazten. Faro batzuk igaro zitzaizkion aurretik, oinez zihoala.\nRogerri negar-zotin bat atera zitzaion, eta Hamiltonek mutikoaren sorbaldan jarri zuen besoa.\n― Hobe nuke etxera joatea ―esan zuen Kipek, eta negarrez hasi zen―. Aita bila ibiliko zait ―eta korrika atera zen.\n― Sentitzen diat ―esan zuen Hamiltonek―. Sentitzen diat hik horrelako zerbait ikusi behar izana ―esan zion semeari.\nOinez jarraitu zuten eta, euren etxe-blokera iritsi zirenean, Hamiltonek besoa kendu zion sorbalda gainetik.\n― Eta aizto bat hartu izan balu, aita? Edo makila bat?\n― Ez zikean halako ezer egingo ―esan zuen Hamiltonek.\n― Baina eta egin balu? ―semeak.\n― Zaila duk jendeak haserre dagoenean zer egin lezakeen esatea ―esan zuen Hamiltonek.\nAterako bidean gora hasi ziren. Bihotza mugitu zitzaion Hamiltoni leiho argiztatuak ikustearekin batera.\n― Utzidazu zure giharrak ukitzen ―esan zion semeak.\n― Orain ez ―Hamiltonek―. Orain sar hadi, eta afaldu eta oheratu bizkor. Esan amari ondo nagoela eta portxean eseriko naizela tarte batez.\nMutilak oin batetik bestera balantza egin eta aitari begiratu zion, eta gero etxera lasterka sartu eta deiadarka hasi zen:\n― Ama! Ama!\nPortxean eseri zen; garajeko horman bermatu zuen bizkarra eta hankak luzatu zituen. Izerdia lehortua zitzaion kopetan. Itsaskor sentitzen zen arropa azpian.\nBehin ikusia zuen bere aita ―astiro hitz egiten zuen gizon zurbila, sorbalda eroriak zituena― horrelako zerbaitetan sartua. Gogor horietakoa izan zen, eta bi gizonek bukatu zuten zaurituta. Kafetegi batean gertatu zen. Beste gizona etxalde bateko langilea zen. Hamiltonek aita maitatu izan zuen eta gauza asko gogora zitzakeen hari buruz. Baina orain aitaren borrokaldi bakarraz akordatzen zen, gizonari buruz aipatzeko beste ezer izango ez balu legez.\nPortxean jarrita zirauen andrea atera zenean.\n― Ene Jainkoa ―esan zuen emakumeak, eta gizonaren burua esku artean hartu―. Sar zaitez eta dutxatu, eta jan ezazu zerbait eta konta iezadazu gertatutakoa. Afaria bero dago oraindik. Roger ohera joan da.\nBaina semea deika entzun zuen gizonak.\n― Esna dago oraindik ―esan zuen andreak.\n― Minutu batean jaitsiko naiz ―esan zuen Hamiltonek―. Orduan agian zerbait edan beharko genuke.\nEmazteak ezetz egin zuen buruaz.\n― Egia esan, oraindik ezin dut sinetsi gertaturikoa.\nGizona mutilaren gelan sartu eta ohe ertzean eseri zen.\n― Nahiko berandu duk eta oraindik esna hago; hortaz, gabon esatera natorrek ―esan zuen Hamiltonek.\n― Gabon ―esan zuen mutilak, eskuak lepondoan, ukondoak aurrera aterata.\nPijamatan zegoen eta usain epel freskoa zerion, Hamiltonek sakon arnastu zuena. Eskutada leunak eman zizkion semeari maindireen gainetik.\n― Kontuz ibili hemendik aurrera. Ez hurbildu auzoko zoko horretara, eta ez dezadala ez bizikletarik ez inolako jabetzarik hondatu dualako berririk berriro entzun. Argi zagok? ―esan zuen Hamiltonek.\nMutikoak baietz egin zuen buruaz. Eskuak lepondotik kendu eta ohazal gainean zerbait igurzteari ekin zion.\n― Ados, bada ―esan zuen Hamiltonek―. Gabon opa diat.\nSemeari musu emateko hurbildu zen, baina mutikoa hizketan hasi zen.\n― Aita, aitona indartsua zen zu bezala? Zure adina zeukanean, esan nahi dut, badakizu, eta zuk...\n― Eta nik bederatzi urte neuzkanean? Hori da esan gura duana? Bai, uste diat hala zela ―esan zuen Hamiltonek.\n― Batzuetan ia ezin dut oroitu ―esan zuen mutilak―. Eta ez dut berekin ahaztu nahi, badakizu? Badakizu zer esan nahi dudan, aita?\nHamiltonek ez zuenez zuzenean erantzun, mutikoak jarraitu egin zuen:\n― Gaztea zinenean, gu bion artekoa bezala zen zuekin? Ni baino gehiago maite zenuen bera? Edo berdin-berdin? ―Mutikoak kolpean esan zuen hau guztia. Hankak mugitu zituen maindireen azpian eta beste alde batera zuzendu zuen soa. Hamiltonek erantzun ez zuenez, mutilak esan zuen:\n― Erretzen zuen? Esango nuke pipa bat edo halako zerbait dudala gogoan.\n― Hil aurretik pipa erretzen hasi zuan, hori egia duk ―esan zuen Hamiltonek―. Zigarretak erre ohi zitian denbora asko lehenago, eta gero zer edo zerekin deprimitu eta utzi egiten zian, baina aurrerago marka aldatu eta berriz hasten zuan. Utz iezadak gauza bat erakusten ―esan zuen Hamiltonek―. Usaindu nire eskugaina.\nMutilak eskua berean hartu, usaindu, eta esan zuen:\n― Uste dut ez dudala usainik antzematen, aita. Zer da?\nHamiltonek eskua usaindu zuen lehenengo eta hatzak gero.\n― Orain neuk ere ez diat usainik hartzen ―esan zuen―. Hor zegoan lehen, baina orain desagertu egin duk. ―«Agian sustoak bidali du», pentsatu zuen―. Gauza bat erakutsi nahi nian. Tira, berandu duk jada. Hobe huke lo egitea ―esan zuen Hamiltonek.\nMutikoak albo batera buelta eman eta aitari behatu zion, hark aterako bidea egin eta eskua etengailuan jartzen zuen bitartean. Eta orduan mutilak esan zuen:\n― Aita? Pentsatuko duzu erotuta nagoela, baina gustatuko litzaidake txikia zinenean zu ezagutu izana. Esan nahi dut, nire adin ingurukoa zinenean. Ez dakit nola esan, baina bakarrik sentitzen naiz hori dela eta. Ematen du... ematen du zure falta dudala dagoeneko, orain horretan pentsatzen badut. Erokeria da, ezta? Tira, utzi atea zabalik, mesedez.\nHamiltonek atea irekita utzi zuen, baina gero hobeto pentsatu eta erdi-itxi zuen.


Irekia Eusko Jaurlaritza - Gobierno Vasco :: Kontroleko osoko bilkura (2017/11/3\n\nKontroleko osoko bilkura (2017/11/3 Iturria: Irekia\n\n- 1. Galdera, Estíbaliz Larrauri Aranguren Euzko Abertzaleak taldeko legebiltzarkideak Gobernantza Publiko eta Autogobernuko sailburuari egina, Gobernantza eta Berrikuntza Publikoko 2020 Plan Estrategikoa izango denaren ardatz nagusiei buruz. (11\_10\_05\_01\_0221)\n- 2. Galdera, Unai Urruzuno Urresti EH Bildu taldeko legebiltzarkideak Ingurumen, Lurralde Plangintza eta Etxebizitzako sailburuari egina, Konstituzio espainolaren 155. artikuluaren ezarpenari buruz. (11\_10\_05\_01\_0219)\n- 3. Galdera, Cristina Macazaga Sáenz Elkarrekin Podemos taldeko legebiltzarkideak Hezkuntzako sailburuari egina, Euskadiko Autonomia Erkidegoko 2018ko ekitaldirako Aurrekontu Orokorretan Hezkuntza arloan dagoen inbertsioari buruz. (11\_10\_05\_01\_0214)\n- 4. Galdera, Gloria Sánchez Martín Euskal Sozialistak taldeko legebiltzarkideak Lan eta Justiziako sailburuari egina, ekonomia sozialeko enpresei eta Eskubide Sozialen Europako Zutabeari buruz. (11\_10\_05\_01\_0217)\n- 5. Galdera, Alfonso Alonso Aranegui Euskal Talde Popularreko legebiltzarkideak Gobernantza Publiko eta Autogobernuko sailburuari egina, delegazio instituzional batek Quebec-era bidaia egiteari buruz. (11\_10\_05\_01\_0215)\n- 6. Interpelazioa, Maddalen Iriarte Okiñena EH Bildu taldeko legebiltzarkideak Gobernantza Publiko eta Autogobernuko sailburuari egina, Kataluniako Errepublika independenteari buruz. (11\_10\_04\_01\_0095)\n- 7. Galdera, Tinixara Guanche Suárez Elkarrekin Podemos taldeko legebiltzarkideak Gobernantza Publiko eta Autogobernuko sailburuari egina, Irisgarritasuna Sustatzeko abenduaren 4ko 20/1997 Legea betetzeari buruz. (11\_10\_05\_01\_0218)\n- 8. Interpelazioa, Laura Garrido Knörr Euskal Talde Popularreko legebiltzarkideak Enpleguko eta Gizarte Politiketako sailburuari egina, arreta goiztiarrari buruz. (11\_10\_04\_01\_0097)\n- 9. Galdera, Javier Ruiz de Arbulo Cerio Euskal Talde Popularreko legebiltzarkideak Enpleguko eta Gizarte Politiketako sailburuari egina, EAEn langabetuak gehitzeari buruz. (11\_10\_05\_01\_0211)\n- 10. Galdera, Nerea Llanos Gómez Euskal Talde Popularreko legebiltzarkideak Enpleguko eta Gizarte Politiketako sailburuari egina, enplegu-zentro berezien erregistroa sortzeari buruz. (11\_10\_05\_01\_0212)\n- 11. Galdera, José Ramón Becerra Carollo Elkarrekin Podemos taldeko legebiltzarkideak Ingurumen, Lurralde Plangintza eta Etxebizitzako sailburuari egina, Donostiako udalerriko Belartzagaina inguruan egindako legez kontrako lur-betetzeari buruz. (11\_10\_05\_01\_0172)\n- 12. Galdera, Julen Bollain Urbieta Elkarrekin Podemos taldeko legebiltzarkideak Ogasun eta Ekonomiako sailburuari egina, Ogasun eta Ekonomiako sailburuak sozietate-zergaren gainean dituen asmoei buruz. (11\_10\_05\_01\_0213)\n- 13. Galdera, Eva Lopez de Arroyabe Saez de Maturana EH Bildu taldeko legebiltzarkideak Hezkuntzako sailburuari egina, Muskizeko ikastolako menuaren kalitatearen inguruan. (11\_10\_05\_01\_0205)\n- 14. Galdera, Rebeka Ubera Aranzeta EH Bildu taldeko legebiltzarkideak Kultura eta Hizkuntza Politikako sailburuari egina, ertzainez gain gainerako herritarrei euskara doan ikasteko eskubidea bermatzeari buruz. (11\_10\_05\_01\_0216)\n- 15. Galdera, Jasone Agirre Garitaonandia EH Bildu taldeko legebiltzarkideak Kultura eta Hizkuntza Politikako sailburuari egina, ETB1en eta ETB2ren artean Kataluniako egoera politikoaren inguruan dagoen desorekari buruz. (11\_10\_05\_01\_0222)\n- 16. Galdera, Carmelo Barrio Baroja Euskal Talde Popularreko legebiltzarkideak Segurtasuneko sailburuari egina, Arkauteko Administrazio Batzarraren eskaerari buruz. (11\_10\_05\_01\_0220)\n- 17. Interpelazioa, José Ramón Becerra Carollo Elkarrekin Podemos taldeko legebiltzarkideak Lan eta Justiziako sailburuari egina, General Electric enpresak Ortuellan duen lantegia ixteari buruz. (11\_10\_04\_01\_0093)\n- 18. Interpelazioa, Rebeka Ubera Aranzeta EH Bildu taldeko legebiltzarkideak Lan eta Justiziako sailburuari egina, obra publikoetan pairatzen ari diren baldintza eskasei aurre egiteko neurriei buruz. (11\_10\_04\_01\_0094)\nOhiko osoko bilkura (2021/04/22)


Euskal Herriko Txirrindularitza Itzulia - Argazki Bildumak - Berria\nEuskal Herriko Txirrindularitza Itzulia\nIban Mayo iaz irabazle\nEuskaltel-Euskadiko txirrindulari bizkaitarrak maila bikaina eman zuen iazko Euskal Herriko Itzulian. Bost egunez tropeleko lehen postuetan izan zen uneoro; hala ere, Hondarribian lortutako garaipena izan zen bere etaparik onena.\n766 kilometro, 28 mendate eta horiek xehetu ez duten sailkapen nagusia behin betiko argituko duen 8,5 kilometroko erlojupeko gorabeheratsua. Horiek dira Euskal Herriko Itzuliko osagai erakargarriak.\nGari Garailde / Argazki Press\nBeloki ere Bergarako irteeran izango da\nIka-mika ugari izan dira Joseba Belokiren parte hartzea dela eta. Azkenean antolatzaileek Brioches La Boulangere taldea gonbidatu dute, eta Lazkaoko txirrindularia Bergarako irteeran izango da.\nAlejandro Valverde lehen irabazlea\nAlejandro Valverde Kelme taldeko txirrindulariak esprinean irabazi du Euskal Herriko Itzuliko lehen etapa; hau da, Bergaran (Gipuzkoa) hasi, eta 139 kilometro egin ondoren, Bergaran amaitu dena. Erakustaldi polita egin du Valverdek, arazorik gabe nagusitu baita esprinean. Etapako irabazlearena ez ezik, liderraren elastikoa ere jantzi du Valverdek.\nBeloki erretiratu egin da\nJoseba Beloki txirrindulari gipuzkoarrak Euskal Herriko Itzulitik erretiratzea erabaki du lehendabiziko etapan. Arratsaldeko lau eta erdietarako minutu batzuk falta zirela jaitsi da Beloki bizikletatik, eta agur esan dio txapelketari. Brioche la Boulangere taldeko ziklista da Beloki.\nBalentria handia egin du Kelme taldeko Carlos Zaratek Euskal Herriko Itzuliko hirugarren etapan. Izan ere, helmugarako kilometro asko falta zirela ihes egin du, eta 21 segundoko abantaila eskasarekin bada ere, irabazle sartzea lortu du. Balentria are eta handiagoa da, profesionaletan lehen urtea duela aintzat hartzen bada.\nVoigt Zaldiarango mendatean gora\nCSC taldeko Jens Voigtek kilometro asko egin ditu bakarrik, eta Zaldiarango mendatean ere bera izan da lehena. Azkenean, ordea, ezin izan du etapa garaipena lortu.\nValverde berriro lider\nLehen etapa irabazi eta hirugarrenean bigarren eginda, Kelme taldeko Alejandro Valverdek Euskal Herriko Itzuliko sailkapen nagusian berriro lider izatea lortu du. Pozarren jantzi du sailkapen nagusiko lehendabizikoaren mailota.


Jainkoaren existentziaren aurrean, ze jarrera hartu?(reku) – Nire burua hobeto ezagutzen…\nNire burua hobeto ezagutzen…\nJainkoaren existentziaren aurrean, ze jarrera hartu?(reku)\n29 abril, 2018 13 mayo, 2018 saradudagoitia\nGaur egun fededun asko daude eta baita fededunak ez diren asko. Fededunek jainkoarengan sinesten dute eta Jainkoa euren eguneroko bizitzarako behar dute. Horren aurrean, mezatara doaz Jainkoaren ohorean, otoitz eguten dute eta Jainkoarekin konektatu egiten dira.\nFededunak ez direnak ez dute Jainkoarengan sinisten; adibidez gure klasean badaude fededunak eta ez fededunak. Eta kapillara joaten garenean bakoitza libre da nahi duena egiteko. Horregaitik Nainkoarengan sinisten ez dutenek horren aurrean ez dute otoitzik egiten eta errespetuz isil isilik jartzen dira besteak ez molestatzeko eta besteen sinismenak errespetatzen. Beste alde batetik sinisdunek ere besteak errespetatzen dituzte.\nPrevious postInterneta, gure gizartearen suntsiketa\nNext postInteligentzia artifiziala, zergaitik? Zertarako?(recu)\nEta Jainkoa, existitzen da?(recu) 16 mayo, 2018\nGorputza arimaren kartzela da? (Reku) 16 mayo, 2018\nPrisión permanente revisable, ados? (Reku) 13 mayo, 2018\nTransendentzia(reku) 13 mayo, 2018\nInteligentzia artifiziala, zergaitik? Zertarako?(recu) 29 abril, 2018


Kontxa hondartzako aldageletan emakume bati sexu erasoa egiten ahalegindu dira - Irutxuloko Hitza : Irutxuloko Hitza\nDonostiako Udalak beste bi sexu erasoren berri eman du. Bi emakumeri baimenik gabe ukituak egin dizkiete bart.\nErtzaintza sexu eraso saiakera bat ikertzen ari da. Kontxa hondartzako aldageletan gertatu da. Arratsaldeko lehen orduan, hondartzako sorosle bati eraso egiten ahalegindu dira. Emakumeak aldagelatik irtetea lortu du, eta lankideei laguntza eskatu die oihuka. Erasotzaileak ihes egin du.\nDonostiako Udalak beste bi sexu erasoren berri eman du. Bi emakumeri baimenik gabeko ukituak egin zizkieten, atzo, Donostiako Aste Nagusian. Erasoetako bat zezensuzkoan gertatu da, eta bestea 05:00etan, Egia auzoan.\nZezensuzkoetan erasotu duten emakumea adin txikikoa da. Gizonezko bat gerturatu zaio, bularrak ukitu dizkio eta ihes egin du. Inguruan zegoen peste pertsona bat erasoaren lekuko izan da, eta adin txikikoa lagundu egin du. Udaltzainengana jo dute, eta adin txikikoak salaketa jarri du.\nBigarren erasoa goizeko bostak aldera gertatu da, Egian. Gizonezko batek eraso egin dio emakume bati, eta ukituak egin dizkio. Biktimak oihu egin du, eta inguruan zebilen beste gizonezko bat hari laguntzera joan da. Orduan, erasotzaileak ihes egin du. Udalak esan du emakumeak ez duela salaketarik jarri nahi izan.\nDonostiako Aste Nagusian, oraingoz, Ertzaintzak eta Udaltzaingoak lau salaketa jaso dituztela esan du udalak.\nUdal talde guztiek adierazpen bat adostu dute Donostian izan diren azken erasoen harira. Irmotasunez gaitzetsi dituzte eraso matxistak, eta hauen aurkako deialdiekin bat egin du.\nErasotzaile bat espetxeratu dute\nErtzaintzak 39 urteko gizon bat atxilotu zuen ostegunean, bortxaketa salaketa batengatik. Eusko Jaurlaritzako Segurtasun Sailak zabaldu duenez, asteartean, 03:00etan, izan zen erasoa. Epaileak atxilotua behin-behinean gaur espetxeratzea erabaki du, eta Martuteneko kartzelara eramango dute.\nErlazionatutako edukiaAzken orduetako eraso sexistak salatzeko elkarretaratzea egin dute Donostiako PiratekErasotzailerik gabeko jai libreak aldarrikatu dituzte Donostiako kaleetan


ZABORRAAAAA!!! | Hegoaldeko Txokoa\n← Jose, hi haiz hi!!\nErretzea debekatuko dute →\nPosted on urria 27, 2014\tby hegoaldeuskaltegia\nZaborrak jango omen gaitu!! Egia da egunero zabor ugari sortzen dugula eta dirudienez, ez dauka konpondide errazik. Gipuzkoa aldean atez ateko zabor bilketa ezarri dute, beste leku batzuetan errausketa erabiltzen dute,… Zure ustez, nola konpondu ahal dugu zaborraren arazoa? Zer egin dezakegu guk, kontsumitzaileok?\n7 erantzun ZABORRAAAAA!!! -ri\n6:36 pm urria 30, 2014\nGizarte kontsumistaren garapenagatik, jende bakoitzak sortzen duen zaborreko kopurua gehitu egin da. Eta hau, lendabiziko arazoa da.\nProduktuak iraunkorragoak izango balira, denbora gehiago edukiko genituzke, eta kontsumoa gutxituz joango litzateke, eta honen ondorioz, zabor gutxiago zortuko genuke. Baina hau ez da fabrikatzaileen jokaera.\nGaur egun, iraupen gutxiko gauzak egitea nahiago dute. Guk gehiago erosteko, eta haiek bere poltsikoak betetzeko ingurugiroko arazoak kontuan izan gabe. Eta orduan, oso zaia da zaborra gutxitzea.\nBestalde, birziklatu ahal dugu, eta horrela zaborra, beste helbururako baliko du.\n9:47 pm urria 30, 2014\nAlde batetik, gaur egun lehen baino zabor gehiago egiten dugu denok. Erosten dugun produktu gehienak ontziratuak daude. Ontziratze orokorretan ez ezik banakako ontziratzetan ere datoz produktu makila bat. Beste alde, azken urteotan gizartean aldaketa bat nabaritu da, eta jende gehiena birziklatzen hasi da. Baina nahikoa izango da birzikletarekin? Ni ez dut uste. Nire ustez arau edo pauso berriak bilatu behar dira.\n10:20 pm urria 30, 2014\nNire iritziz, zaborraren arazoari aurre egiteko gauza asko egin behar izango lirateke. Hasteko, hauengatik hasiko ginateke. Alde batetik, arduradun sozialek herritarrei hondakinak ondo kudatzea irakatsi behar izango diete. Beste alde batetik, komtsumitzaileok, zentzuz kontsumitzeaz gain, sortutako hondakinak ondo birziklatu behar izango ditugu.\n11:14 pm urria 30, 2014\nDenok dakigu ingurugiro zaintzeko berrerabiltzea ona dela. Orduan, ea zergatik jende guztiak ez duen birziklatzen neure buruari galdetzen diot. Nik dakidala, gure inguruan zaborrarekin egotea inork nahi du. Erosteko ohitura aldatu behar izango genukeela uste dut, hau da, kontsumo arduratsua egin behar dugu, ezin dugu edozein gauza erosi, halaber, erostean nola ontziratuta dauden produktuak kontuan hartu behar dugu.\nArgi dago, horrela jarraitzen badugu ondorio larriak sortuko dira guztiontzat. Nahi badugu, lortuko dugu.\n2:58 pm urria 31, 2014\nNire iritziz, lantegien errua da. Beraiek hainbeste fardo erabiliko ez balute, guk gutxiago birziklatu beharko genuke eta gure ingurumenak eskertuko gintuzke. Hala ere, hau ez da horrela: gero eta fardo gehiago jartzen dizkiote edozein janariari. Horren kontra ezer egin ezin dugunez, gure aholkuak barneratu behar ditugu eta janaria fardo gehiegirekin ez erabiltzen saiatu behar dugu. Erremediorik ez edukitzekotan, birziklatu mesedez!!!\n3:01 pm urria 31, 2014\nLehenik eta behin esango dut gure gizartean zaborra ez sortzea ezineskoa dela. Lehenengo munduan, kontsumismoak bere legak ezartzen dituenez, gobernuek bere neurriak sustatu behar dituzte zaborra birziklatzeko. Baina ez zigorrak, sariak baizik.\nAdibidez, Alemanian birziklatzea derrigorrezkoa izan arren, ekonomiko abantaillak dauzkate birziklatzeko. Modu honetan, dirua lortzen dute ontziak itsultzeagatik. Alemaniako jendea birziklatzearen alde dago, sari berehalakoak eskuratzeak pertzonak bultzatzen ditu eta. Izan ere, Europako gehiago birziklatzen dutenak, alemaniarrak dira.\nSegurik gauza gehiago daude, hezkuntza, nortasuna….baina, nire ustez, hemen gauza antzekoa saiatu ahal litzateke kontsumista gizartean ere bizi baikara.\nArraina -k dio:\n2:11 pm azaroa 7, 2014\nKontsumo-gizartea bizi gara. Nire ustez hau arazo bat da jada.\nZabor ugari sortzeagatik ez ezik, kontsumitako produzitzeko erabiltzen diren baliabide naturalekin nola amaitzeagatik ere egiten dugu.\nZaborrak arazo Itzal handia dute urbilagoa eta begi bistakoan baitaukagu. Baina gaudenan kontsumismoari buruz hausnartu behar izango genuen. Erosi aurretik zer behar dugun pentsatu behar izango genuen ahalik eta gauza iraunkorren erosteko.\nJakina! Birziklatu eta erabili desagun berriro ahal dugun guztia…\nEman erantzun bat Arraina-ri Utzi erantzuna


Egonaldi luzeko ospitaleratzea\nPsikiatria >> Egonaldi luzea\nAita Menni Ospitaleak, betidanik, lan garrantzitsu bat egin du gaixotasun mental larria eta kronikoa duten eta tratamendu psikiatriko luzea behar duten gaixoekin. Hauetako batzuk desinstituzionalizazio eta bergizarteratze prozesu batetan murgildu daitezke, besteek erresidentzia psikiatriko moduan ospitaleratuta jarraitzen duten bitartean.\nZerbitzu hau gaixotasun mental kronikoa duten pertsonei zuzentzen da, bere patologiagatik –tratamenduari erantzuten ez diona- eta bere ahalmenen murrizketagatik, interbentzio terapeutiko eta errehabilitatzaile luzeak behar dituztenei, hain zuzen.\nGure proiektu asistentzialaren oinarria errehabilitazio psikiatriko (bio-psiko-sozial) eta integralaren eredua da, helburu bezala bergizarteratzea duena eta, behar izanez gero, erresidentzia espezialduarena.\nSail honek 52 gaixorentzako ahalmena du Egonaldi Luzeetarako Unitatean kokatuak. Unitatea duela gutxi eraikia izan da eta instalakuntza modernoak dauzka, gaixoentzako egokiak direnak eta osasun profesionalen aldetik eskainitako laguntzaren garapena bideratzen dutenak.\nManifestazio psikopatologikoen kontrola, gizarte-familia girora bueltatzea ahalbideratzeko edo laguntza sanitarioaz baliaturiko beste giro bat aurkitzeko.\nSintomatologia klinikoaren ezabatzea eta ahalik eta autonomia gehien lortzen laguntzen duten ahalmen psiko-fisikoen mantentzea.\nEdozein girotan modu egokian murgiltzea ahalbideratzen duten giza ahalmenak potentziatzea edo lortzea.\nTratamendu biologikoetan -psikofarmakologikoak bereziki- oinarrituriko programa terapeutiko errehabilitatzailea eskaintzen da.\nSail honetako talde ekintza nagusiak honakoak dira:\nTalderatze taldea. Gaixoak bere borondatez etortzen dira eta bertan nork bere ideiak, sentimentuak, beldurrak, kexuak, etab. adierazi ditzake. Gaixoek elkarren artean harremanak izateko asmoz antolatzen da, era honetan elkar ezagutzeko aukera izan dezaten. Elkarrizketarako ahalmenak, zein instrumentalak lantzen dira.\nKomunikazio zein giza harremanetarako ahalmenen taldeak. Gizarterako oinarrizko ahalmenen (elkarrizketarako, asertiboak) errehabilitazioa dute helburu eta bertan ikasitakoa egoera guztietara zabaltzea bilatzen da pixkanaka pixkanaka.\nErlajazio tekniketarako entrenamendu taldea. Aipatutako teknikak erabiltzen ikasiz, antsietatez beteriko erantzunak sor ditzaketen arrazoiak ezagutzen saiatzen gara, erlajazio teknikak noiz erabili ahal diren jakiteko eta bere erabilpena taldez kanpo zabaltzen saiatuz.\nBiregituratze kognitibo taldea. Gaixotasunak kaltetu dituen ahalmen kognitiboen errehabilitazioa bilatzen da eta hauen erabilpena eguneroko bizitzara zabaltzera bultzatzen da.\nPsikoedukazio taldea. Gaixoak bere gaixotasunari buruzko informazioa eskaintzen zaio, sortzen diren sintomak eta ohitura osasuntsuak eta osasuna sortzen dutenak bultzatzen dira.\nErrealitatean norabidatze taldea. Bi mailatako orientazio alopsikikoa (denbora eta espazioa) bultzatzen ditu, ahalmen kognitibo garaiak errehabilitatzen ditu eta bere degenerazio prozesua geldiarazten saiatzen da.\nBestalde, errehabilitazio psikiatrikoarekin loturiko zenbait ekintza egiten dira, hala nola sukaldaritza taldea, gimnasia eta piszina, eta eskulan terapeutikoak; talde ekintza ez egituratuak erizaintza pertsonalak zuzenduak eta hiru helburu dituztenak, gaixoen maila kognitiboan oinarrizko ekintzak suspertzea, giza harremanak eta aisialdia egituratzen laguntzea, gaixoen mobilizazio fisikoari garrantzia emanez. Talde hauek, era berean, behaketarako eta psikopatologia edo maneiatze arazoak antzemateko tresna bezala balio dute.\nAurrekoarekin batera, beste talde batzuk antolatzen dira, erizaintza pertsonalak helburu bezala hartzen dituelarik gaixoen mobilizazioa, borondatearen defizitak eta psikopatologia aktiboaren kontrola.\nAzkenik, esan daiteke gaixo talde zabal batek okupazio edo lanaren eremuko gaiak jorratzen dituela ospitaleko lantegietan.\nTalde terapeutikoan aurkitzen dira mediku psikiatra, psikologo klinikoa, gizarte langilea, erizaintzan diplomatuak, laguntzaile klinikoak, eta errehabilitazio monitorea.


“Inoiz ez diozu zure buruari galdetu behar ea zergatik egokitu zaizun zuri bularreko minbizia” - Aiaraldea.eus\nHala da. Nire kabuz joan nintzen medikura. Gizarte Segurantzaz gain banuen beste seguru bat. Osakidetzan berrikuspena egiteko 50 urte baino gehiago izan behar dituzu, eta ni 41 urte nituen. Horregatik, beste segurua nuela baliatuta berrikuspenak egiteko ohitura hartu nuen, eta berrikuspen horietako batean detektatu zidaten. Mamografietako batean zerbait ikusi zuten, eta hortik aurrera ohiko prozedurari ekin zioten: ekografiak egin zizkidaten, hor neukan orban txiki hori aztertu zidaten... eta medikuak jada uste zutenez minbizia zela biopsia egin zidaten. Eta biopsian konfirmatu egin zen. Azken proba hori da zehazten duena hor duzun hori ona edo txarra den.\nNolakoa da erreakzioa?\nBiopsia egiten dizutenetik emaitzak ematen dizkizuten arte igarotzen duzun itxaronaldia izugarria da. Hori da niretzat txarrena. Kasurik okerrenean jartzeko joera daukagu beti. Emaitzaren bila medikura zoazen egun hori ikaragarria da, mundua erortzen zaizu gainera. “Minbizi” hitza entzutea “heriotza” hitza entzutea bezalakoa da. Nik urte asko daramatzat jada Acambi elkartean eta bisitak egiten dizkiet operatu berri dituzten emakumeei (elkarteko psikologoarekin bisita prestatu ostean betiere). Hori dela eta, gaur egun ohituago nago “minbizia” hitza entzutera. Baina duela 22 urte niri lehenbizikoz esan zidatenean... izugarria da egun hori, izugarria.\nBaina egunak aurrera joan ahala hasierako atsekabe hori leuntzen doa. Inoiz ez da lehen egunean bezain handia, zorionez. Jarraian datoz eman beharreko beste pausoak: probak, tratamenduak... urte ezberdin bat zure bizitzan.\n“Biopsiaren emaitzen bila medikura zoazen eguna izugarria da, mundua erortzen zaizu gainera”\nEta gero ebakuntza.\nHala da. Nire kasuan bularra kendu zidaten, baina gaur egungo ebakuntzetan ahal dela kentzea ekiditen saiatzen dira.\nOndoren beste arazo bat dator: zure burua ikusi eta asimilatu behar duzula bularrik gabe. Hori ere gogorra da. Hasieran zeharo galdua zaude: ez dakizulako nora joan behar duzun protesiaren bila... berria delako dena.\nNola gainditzen da hori?\nAsko jarri behar duzu zure partetik, eta ahal bezain hobekien eraman behar duzu. Positiboan pentsatu behar duzu, zeren eta negatiboan pentsatuz gero... baina bakoitza modu batekoa da, eta ezin dugu guztiok modu berean jasan.\nEz diozu zure buruari inoiz galdetu behar ea zergatik egokitu zaizun zuri minbizia izatea. Zergatik egokitu zaizun? Ba mundu honetan gaudelako eta ez garelako ukiezinak.\nGero, probak egin ahal hobetzen zoazen neurrian, bazoaz asimilatzen. Protesiarekin bizi behar badugu protesiarekin biziko gara, hemen garrantzitsuena bizitzea da. Bularretakoa protesiarekin jarri behar duzula? Jartzen duzu. Bainujantzia jantzi behar duzula protesiarekin? Ba jarriko duzu, baina mundu honetan zaude.\nNik bi seme-alaba ditut, eta babes asko jaso dut etxean, asko. Baina badago baita horrenbeste babesik gabe dagoen jendea ere... oso egoera ezberdinak daude. Dena den, pertsonaren araberakoa da.\nEbakuntzaren osteko berrikuspenak egin behar dituzunean beti sartzen zaizu beldur apurtxo bat gorputzean. Baina normala da, pertsonak gara. Baina bizitzaren zorigaiztoko uneek gogorrago egiten zaituzte.\n“Protesiarekin bizi behar bagara ba protesiarekin biziko gara. Bizitzea da garrantzitsuena”\nHurbiletik bizi izan duzu tratamenduak azken hamarkadetan izan duen bilakaera. Aurrerapausorik eman al da?\nBai. Ez naiz medikua, baina esango nuke orain askoz gehiago pertsonalizatzen dituztela tratamenduak. Lehen askoz orokorrago egiten zuten. Gaur egun, adibidez, gongoil zentinela aztertzen dute, gongoil gehiago kendu behar diren edo ez jakiteko. Duela 22 urte ez zen horrelakorik egiten, gongoil guztiak kentzen zizkizuten eta listo.\nAipatu beharra dago prozesua nahiko azkar egiten dela. Zerbait detektatzen dizuten momentutik ebakuntza egiten dizuten unera arte ez da denbora askorik pasatzen, bi hilabete inguru gehien jota.\nBaina detektatu baino lehen?\nNire kasua kontatuko dizut. Nik alaba bat daukat, nire alaba izateagatik aurrekari medikoak dituena. Horregatik, berrikuspenak egiten dizkiote. Baina zu zure kabuz joan nahi izanez gero... asko borrokatu behar duzu. Arrisku adin-tartean (50-69) ez bazaude ez uste erraza denik mamografia bat egitea.\nEta aurrekariak izan arren, borrokatu egin behar duzu berrikuspena egiteko. Nire alabak behintzat borrokatu egin behar izan zuen. Hori da elkartetik aldarrikatzen duguna: berrikuspena egiteko adin tarte hori handitzea. Krisi ekonomikoa hasi baino lehen bazirudien alde horretatik zer edo zer lortuko genuela, baina krisia gainean izanda dena bertan behera geratu da.\nOso ondo dago 50tik 69 urtera bitarteko emakumeei berrikuspena egitea. Baina badirudi adin-tarte horretan aukera gehiago daudela minbizia izateko, baina ez da horrela. Elkartearekin boluntario gisa ospitaletara goazenean berdin berdin egiten dugu topo 30 zein 80 urteko emakumeekin.\n“Nire alabak borrokatu behar izan du berrikuspenak egiteko, aurrekari medikoak izan arren”\nNoiz hasi zinen elkartean boluntario moduan? Sendatu bezain laster?\nEz, beranduago. Duela hamar urte hasi nintzen. Ez nintzen lehenago egiten hasi lanean nengoelako eta horrelako boluntariotza bat egiteko denbora behar delako. Dena dela, psikologoak berak gomendatzen dizu gutxienez bi urte itxarotea. Lehenbizi zuri gertatu zaizuna asimilatu behar duzu, eta horretarako denbora behar da. Baina dena ondo badoa zure ohiko bizitza egitera itzultzen zara, titiekin edo titirik gabe.\nElkarteko boluntarioak asteazkenero goaz ospitalera. Horretarako psikologoarekin biltzen gara lehenbizi, gaixo dagoen pertsona bati animoak ematera bazoaz lehenbizi zu animatua zauden jakin behar duzulako.\nAsko gara bularreko minbizia bizi izan dugunak. Ospitalera egiten ditugun bisitetan oso argi ikusten dugu hori.\nBaduzu minbizia bizi izan duten Aiaraldeko beste emakumeekin harremanik?\nMinbizia izan nuen garaian gutxiago, baina elkartean sartu nintzen momentuan bai, asko ezagutu nituen. Oraintxe topatu nahiz batekin, horregatik iritsi naiz berandu elkarrizketara!


EBk Kongoko Errepublika Demokratikoko Virunga eremuan elektrizitatea eskuratzeko aukera handitzen du - EBko berriemailea\nBatzordeak 20 milioi euro gehiago iragarri ditu Rwangubako zentral berria finantzatzeko, beste 15 megawatteko elektrizitatea emango duena. Kongoko Errepublika Demokratikoan premiazko ingurumen krisiari Europar Batasunak emandako erantzun azkarrak lagundu du maiatzaren 96an Nyiragongo sumendiaren erupzioaren ondorioz linea elektrikoen% 35 eta Goma kaltetutako ur hodien% 22 berreskuratzen. . Horri esker, milioi erdi pertsona edateko ura sartu ahal izan da eta bi ospitale garrantzitsutan elektrizitatea lortu dute.\nHitzaldian Europako Garapen Days Virungari buruzko panela, Jutta Urpilainen Nazioarteko Lankidetzako komisarioak esan zuen: "Elektrizitatea eskuratzeak bizitzak salbatzen ditu eta funtsezkoa da eskualde ahul honetako ekonomia eta giza garapenerako. Horregatik, Europar Batasunak azkar erreakzionatu zuen azken Nyiragongo sumendi erupzioak kaltetutako biztanleei laguntzeko. 20 milioi euro gehigarri horrekin eskaintza handituko dugu, etxe eta eskola gehiago eta hazkunde iraunkorrerako aukerak emango ditugu ".\nEBk Virungako Parke Nazionalaren inguruan zentral hidroelektrikoak eta banaketa sareak eraikitzen laguntzen du, dagoeneko Goma elektrizitate beharren% 70 hornitzen du. Argindarra mozteak bizitza arriskuan jartzen du bertako biztanleentzat, ur eskasia, kolera bezalako gaixotasunak hedatzea, desberdintasunak areagotzea eta pobrezia ekartzen baitituzte.\nVirunga Parke Nazionala UNESCOren Gizateriaren Ondare da. EB da emaile luzeena eta garrantzitsuena, 1988az geroztik parke nazionalari laguntzen diona.\n2014az geroztik, EBk etengabeko ekintzak lagundu ditu guztira 112 milioi euroko laguntzetan. EBren finantza ekarpenek parkearen eguneroko funtzionamendua, inguruko hazkunde inklusiboa eta garapen iraunkorrerako ekimenak, Ipar Kivuren hidroelektrifizazioa eta nekazaritza praktika iraunkorrak garatzen dituzte. Jarduera horiek 2,500 enplegu zuzen sortzen lagundu dute, 4,200 enplegu konektatutako enpresa txiki eta ertainetan (ETE) eta zeharkako 15,000 enplegu balio-kateetan.\n2020ko abenduan, Leonardo DiCaprio aktore europar bat, ekologista eta Oscar saria irabazi zuen Re: basatia (antzinako Basabizitza Globalaren Kontserbazioa) Virunga Parke Nazionala zaintzeko ekimena jarri zuen abian Kongoko Errepublika Demokratikoan. Ekimen mota honek EBren konpromisoa erakusten du mundu osoan EBren akordio berdea emateko, Re: wild bezalako eragile garrantzitsuenekin lankidetzan, zeinaren eginkizuna baita lurreko bizitzaren aniztasuna kontserbatzea.\nEBren ikuspegi integratuak naturaren kontserbazioa eta garapen ekonomikoa lotzen ditu bertako populazioen bizi maila hobetzearekin batera. Caza furtzea saihesten laguntzen du eta basoen kudeaketa iraunkorra onartzen du, legez kanpoko mozketa eta deforestazioari aurre egiteko ahaleginak barne. Virunga Parke Nazionala jadanik ezaguna da Afrikako biodibertsitate gehien babestutako gunea dela, batez ere bere mendiko gorila basatiekin. Paraleloki, EBk balio du kateetan, hala nola, txokolatea, kafea, chia haziak, papaia entzimak kosmetikoen industriarako, baliabideak komunitateko ustiategi eta kooperatiba txikietara iristen direla ziurtatuz hazkunde inklusiboa eta garapen iraunkorra sustatuz.\nPrentsa-oharra: EBk, Leonardo DiCaprio-k eta Wildlife Conservation Global-ek bat egiten dute biodibertsitatea babesteko\nEuropako akordio berdea eta nazioarteko lankidetzak\nGai erlazionatuak:Kongoko Errepublika Demokratikoan\n#DRC - Europak Kongoko errealitatearen egiaztapena behar du\n#DRC: Kontseiluaren ondorioetan Errepublika Demokratikoan Kongoko on


Komunikatuak - Bizitza\nManuel LEZERTUA JAUNA, EUSKO JAURLARITZAKO ARARTEKOAri zuzendua:\nHaserre bizian irakurri dugu Diario Vascok zure pertsonari egindako elkarrizketan honakoa esan duzula:\n“Txertorik hartzen ez duenak (COVID txertoa) ondorioak bere gain hartu beharko ditu” (Diario Vasco, edizio digitala, 2021-9-19).\nEra berean, Eusko Jaurlaritzaren webgunean, Arartekoaren erakundearen antolamendu- eta funtzionamendu-araudia irakurri dugu. Araudi horretan, 1.1 artikuluan xedatzen denez, “Arartekoa Konstituzioaren I. tituluan jasotako eskubideak defendatzeko izendatutako Eusko Legebiltzarreko ordezkaria da eta horretarako, Euskal Administrazio Publikoaren jarduera gainbegiratuko du eta Legebiltzarrari horren berri emango dio”.\nBada, zure hitzek estatuko Konstituzioaren I. tituluan xedatutako oinarrizko eskubide batzuk urra ditzakete, hala nola:\n1- Pertsonaren duintasunerako eskubidea (10.1 art.), zure mehatxu-hitzek pertsonaren garapen askea eragotz baitezakete eta nahi ez dituzun erabakiak hartzera bultza zaitzakete, zuk aipatutako ondorio horien eraginpean.\n2- Berdintasunerako eskubidea (14. Art.), bada, zure hitzekin bereizi egiten dituzu (eta diskriminatu egiten dituzu) txertatuak eta txertatuak ez direnak. Azken horiek dira, legezko eta zilegi den aukera egin arren, gizartearen aurrean aurrez epaitu eta diskriminatzen dituzunak, eta argi eta garbi mehatxatzen dituzu ondorio bat jasatearekin. Zuk jakin behar duzun bezala, norbere eskubideak erabiltzen dituenak ez badie besteei bidegabeki kalte egiten, ez dio inori kalterik egiten.\n3- Osotasun fisiko eta moralerako eskubidea (15.1 art.), jakina, giza gorputzaren izaerarekin zerikusirik ez duten substantzien txertaketak eta inokulazioak, txertaketa hori onartzen ez duen gizabanakoaren osotasun fisiko eta morala urratzea dakartelako (bere eskubideen erabilera legitimoan).\n4- Askatasunerako eskubidea (17.1 art.), zure hitzek pertsonen askatasuna hertsatu baitezakete eta txertatzera bultza ditzakezu, zuk diozun ondorioak jasateko beldurrez.\n5- Pentsamendu-, ideia- eta iritzi-askatasunerako eskubidea (20.1 art.), besteak beste, ez dakigulako zuk aipatutako “ondorioen” eduki materiala, eta ondorio horiek Espainiako Konstituzioaren Lehenengo Titulu horretan jasotako beste eskubide batzuk urra ditzaketelako. Izan ere, txertoaren aurka pentsatu eta iritzia eman nahi dutenen jokabidean eragiten du eta gainera, “ukatzaile” gisa katalogatzen dira zureaz bestelako iritzia dutenak.\nGure ustez, adierazpen-askatasuna zainduta ere (20.1 art.), zure hitzak ez dagozkio herritar GUZTIEN eskubideak defendatzea xede nagusi duen pertsona bati, eta aukera baten edo bestearen defendatzaileen artean porrot soziala edo liskarra eragin dezake. Emaitza hori zuk betetzen duzun bezalako kargu batek ustez izan behar dituen helburuetatik oso urrun dago. Kargu horren helburu nagusia herritarren eskubideak babestea da, iritzi kontrajarriak izanda ere, eta sektore sozial jakin baten alde edo aurka agertu gabe.\nZure hitzek biztanleriaren zati bati eragin diezaioketen eskubideen urraketa dela eta, BIZITZA Plataformatik honakoa eskatzen dugu:\n1- Zure hitzak berehala zuzentzea, batez ere beren eskubide zibil eta politikoak erabiliz txertorik ez jartzea erabakitzen duten pertsonei egindako mehatxua kenduz.\n2- Negazionista izendapena zuzentzea, ezer ukatu edo baieztatu beharrean beren eskubide konstituzionala erabili besterik egiten ez duten pertsonei.\n3- ARARTEKO kargua berehala kentzea, zure jokabidea bateraezina baita ARARTEKO karguak ustez dituen eginkizunekin.\nGainera, gogorarazi nahi dizugu NORBERE ESKUBIDEAK BETETZEN DITUENAK EZ DIELA BESTEEN ESKUBIDEEI KALTE EGITEN. Har ezazu kontuan maxima juridiko hori, beste arrazoi batzuengatik txertorik ez hartzeko eskubide legitimoa erabili nahi duten pertsonen eskubideen urraketa berriak saihesteko.\nBIZITZA Plataforma, Gasteizen 2021-09-19\nIRAILAK 4, IRUN ETA HENDAIA manifestazioa\nGaur Santiago zubian prentsaurreko bat egin da, Irun eta Hendaia bitarteko manifestazio bateratuaren berri emateko. Irailaren 4an, arratsaldeko 4etan abiatuko da martxa bi udaletxeetatik eta Santiago zubian elkartuko dira. Erakunde publiko guztiek askatasun indibidual eta kolektibo guztiak berrezartzea eskatzen dugu eta hedabideei, auzi honen gaineko ikuspegi guztiak eman ditzaten dugun eskubidea aldarrikatzen dugu.\n“Txertaketaren” etorrerarekin batera, Espainiar estatuan “Covid pasaportea” ezarri dute zenbait autonomia erkidegotan, eta autonomia erkidego horietako justizia auzitegi gorenek pasaporteak legez kanpokotzat jo dituzte.\nFrantziar estatuan, berriz, derrigorrezkoa dute osasun txartela izatea, bizimodu normala egin ahal izateko. Jatetxe batera, zinemara, azalera handi batera, ospitalera eta eguneroko gai gehienetara joatea, esaterako, debekatu egin zaie txertoa hartu ez duten pertsonei.\nIrailaren 15etik aurrera, txertoa jarrita ez duten osasun langileak, jendarmeak eta suhiltzaileak lanik eta soldatarik gabe geratuko dira. Polizia eta militarrak gonbidatzen ari dira, baina oraingoz ez dituzte behartzen.\nOstalaritzan, irailaren hasieran osasun txartela eskatzen hasiko dira. Edo bestela, PCR testa 2 egunean behin egitea. Beste aukera bat covid pasatu izana da eta, kasu horretan, 6 hilabete dituzte txertoa hartzeko.\nFrantziarren % 50, gutxienez ez denez txertatu, presio neurri horiek hartzen hasi dira. Gauzak horrela, frantziar erresistentzia zoriontzekoa eta eredugarria dela uste dugu da, bertako herritarrak erakutsi duten heldutasuna guztion eskubideak, osasuna eta askatasuna babesteko oso baliagarriak zaizkigu.\nZergatik joan behar dugun larunbateko martxara? Ekitaldi historiko baten aurrean gaudelako, mundu mailako testuinguru batean markatzen dena, munduan zehar egiten ari diren manifestazio askoren parte izanik. Gure ingurura begiratzen badugu, gertatzen ari dena da kreditu sozialeko sistema bat ezartzen ari dela: txartel bat daukazun sistema bat, non puntuak dauzkazun eta esaten duzunaren, sentitzen duzunaren eta egiten duzunaren arabera puntuak galtzen dituzun. Puntuak kentzen dizkizuten heinean, gauza batzuk ezin dituzu egin, janaria ezin erosteraino. Hasierako datu gisa, covidari buruzko osasun-datuak dauden arren, etorkizunean beste datu batzuk gehituko dira.\nHorregatik, bidegurutze hori guztioi dagokigu, eta sistema horrek giza eskubideei uko egitea dakar, intimitaterako eskubidetik hasita. Gero, adierazpen askatasunerako eskubidea ezabatzen da: logikoki, sistemaren aurka dagoen orok ezin du esan, esaten badu puntuak kentzen zaizkiolako. Azkenik, mugikortasunerako eskubidea: pertsona bakoitza non dagoen zaintzeaz gain, gizarte kredituaren sistemak nora joan zaitezkeen esaten du, dituzun puntuen arabera. Une honetan, txertatuak leku jakin batzuetan sar daitezke adibidez.\nKontrol sozialeko sistema hori nahi ez dugunok aurka egin eta mobilizatu egin behar dugu. Garaiz gabiltza eta orain gelditu egingo dugu. Etorkizuneko belaunaldientzat borrokatzen gara.\nLarunbatean Santiago zubian elkartuko gara!\nBizitza Plataformak Urkulluren azken dekretuaren kontrako errekurtsoa aurkeztu du, diskriminazioagatik.\nBizitzak dei egiten die gainerako sektoreei eta herritarrei azken dekretua ez betetzeko, arrazoi askogatik.\n“Negazionistak” deitzen diguten eta egia kontatzen ez duten manipulazioko hedabideei herri honek ez zaituztela behar esan nahi dizuegu.\nBretainia Handiak 12-17 urte bitarteko gazteak masiboki ez inokulatzeko hartutako erabakia hemen ere har dadin eskatzen dugu.\nFrantziar estatuko herri guztiekin gure elkartasunik beroena eskaini nahi diegu, elitearen aginduetara dagoen Macronen bioterrorismoaren aurka.\nEstatu Batuek arrazoi eman digu: PCRak ez dira ondo egiten ari eta covida gripearekin nahastu da.\nMunduan covid tratatzeko arrakasta handiagoz erabiltzen ari diren tratamenduak hemen zergatik ez diren probatu nahi ozenki salatu nahi dugu.\nZergatik oraingo udako ospitaleratzeen eta heriotzen datuak iazkoaren berdinak edo kaxkarragoak dira? “Txerto” esperimentalek ez al dute balio?\nBigarren errekurtsoa Urkulluri. Asgascon kontsumitzaileen elkarteak, Bizitza Plataformako kideak, errekurtsoa aurkeztu du astearte honetan EAEko Justizia Auzitegi Nagusian, Lehendakariaren azken dekretuaren aurka. Diputatuen Kongresuak uztailaren 21ean 13/2021 Dekretua berretsi zuen, eta beraz, maskara kanpoan ez da erabili behar, pertsona arteko 1,5 metroko distantzia errespetatu daitekeenean, ezta salbuetsitako kasu guztietan. Tamalez, Urkulluk bi egun geroago dekretu bat onartu zuen, maskara kanpoan erabiltzera behartu nahi duena, estatuko arauaren aurka.\nAuzitegian dekretuaren atal hori kautelazko neurri baten bidez etetea eskatu dugu, eta laster ebatzi beharko dute, diskriminatua ez izateko moduko oinarrizko eskubideen aurka egiteagatik.\nHorixe da EAEko Justizia Auzitegi Nagusian lehendakariaren dekretu baten aurka aurkezten dugun bigarren errekurtsoa. Aurrekoa, maiatzaren 7ko 23/2021 Dekretuaren aurka egin genuen, dekretuak maskarak erabiltzetik salbutsitako kasuak jaso ez zituelako. Zoritxarrez EAEko Auzitegi Nagusiak ez zuen erabat ilegala zen eskubide ezabatze hori geldiarazi.\nDekretu hori ez betetzeko deia. Bizitzak herriari Urkulluren dekretu berriaren aurka egitera eta ez betetzera dei egiten die. Eta 1,5 metroko distantziari eutsi ahal badiogu, ez dugula herri eta hirietan erabili maskararik erabili behar. Arnasteko eskubidea dugulako! Bestetik ostalariei, zinema eta kultur aretoetako jabeei eta zuzenean kaltetutako gainerako sektoreei errekurtsoak jartzera eta borrokatzera dei egiten die. Urkulluk Davosek ostalaritzaren %75a desagertzeko emandako agindua txintxo-txintxo betetzen ari da. Orain, berriz ere, daturik eta ikerketarik gabe beste kolpe bat eman nahi die. Esaten dutena egia balitz, dekretua egin aurretik sektore horiekin batzartu, eginda eduki behar duten azterketa baten datuak eman eta laguntza neurriak adostuko lituzkete, orain arte egin ez dutena eta egiteko asmorik ez dutena.\nHedabideen zentsura eta isekak: aski da! Gure kontra iseka dabiltzan eta urrun erabakitako terrorismo informatiboaren leloak errepikatzen dutenei esan nahi dizuegu negazionistak honako hauek direla: terapia hobeak ukatzen dutenak, PCRek ondo egitea ukatzen dutenak, herritarrei medikamentu esperimentalek, datu ofizialen arabera, ia 30.000 lagun hil dituztela kontatzea ukatzen dutenak, frankismo garaiko zentsurarekin informazioa ukatzen dutenak… Iparraldeko hedabideek Baionako manifestazioari buruz eta Hegoaldeko hedabide gehienek Donostiako manifestazioari buruz emandako tratamenduak alderatzen badira, Hegoaldeko hedabide gehienen maila hutsaren hurrengoa dela inoiz baino ageriago geratzen ari da. Eta datu bat zuzenduko dizuegu: Donostian 4.500 lagun inguru egon ginen, ez “ehunka” batzuk. Hain zuzen ere, azken urte honetan egin den bi manifestazio jendetsuena.\nBretainia Handian gaztetxoak salbu. Herrialde batzuek sen ona erakutsi dute, eta ez dituzte 12-17 urte bitarteko gazteak masiboki inokulatuko. Bitartean hemengo osasun sailburuek guztiz kontrakoa egiten dute, jakinda, 20 bat gazte hil daitezkeela 0-20 bitarteko guztiak txertatuz gero eta orain arte datu ofizialen arabera medikamentu esperimentalek eragin dituzten heriotzen ehunekoak adin tarte horretan errepikatzen badira. Astakeri hau egiten utziko diegu? Zorionez ez dugu arrainen oroimena eta iaz arte txertoak soilik arrisku taldeek hartzen zutela gogoratzen dugu: nagusiek gripearena, animaliekin dabiltzanek tetanosena… eta besteak ez ginen insolidarioak ez hartzeagatik. Orain bai? Baina ez al dituzte konfiantzarik medikamentu horietan? Haien eraginkortasuna ez al da hasieran esan ziguten modukoa?\nElkartasuna. Frantziako osasun langileak ez omen dira eredu ona. Kopuru handi batek ez du inokulatu nahi izan (Hegoaldean baino askoz gutxiago), medikamentu esperimentalek dituzten arriskuak kontuan hartu dituztelako. Horregatik Macronek lanetik kanporatzeko mehatxua egin die inokulatu ezean soldata barik utziko dituelako. 160.000 lagun manifestatu ziren larunbatean eta orain Parisen milioi bat lagun batu nahi dira horren aurka.\nPCRak txarto egiten dira, aspaldi esaten ari garen bezala. Estatu Batuetako CDC eta FDA, sendagaiak eta osasun publikoa kontrolatzeaz arduratzen diren erakundeek PCRk egiteko era aldatuko dute Sars-Covid eta influenzaren birusa (gripea) bereiztu ahal izateko. Horrek zer esan nahi du? Bada orain arte testak ez direla ondo egin eta covida gripearekin nahastu dutela. Horrek dituen ondorioak izugarriak ditu, azken urte honetan eman dizkiguten covidari buruzko datu guztiak okerrak direlako (heriotzak, gaixotuak…) eta horietako asko gripearenak zirelako. Zergatik? Herritarrok beldurtzeko asmoz?\nNon daude bestelako tratamenduak? Munduan hemengoek baino heriotza gutxiago sortzen duten 5 bat covid tratamendu desberdin daude. Adibidez, Italian pazienteak etxean artatzen duten talde batek (www.ippocrateorg.org) 60.000 mila pazienteei tratamendu goiztiarra eman eta 10 baino ez zaizkie hil. Sen ona erabilita, erabaki zuten defentsa ahulenak zituztenak ezin zirela birus asko daudenen lekuetara eraman, hau da ospitaleetara, tratamendua etxean emateko aukera dagoen bitartean. Hemen zergatik ez dira erabili nahi?\n“Txerto” esperimentalek ez al dute balio? Azken hilabeteotan ospitaleratzeen eta heriotzen datuak iazkoak bezain eskasak dira eta une batzuetan txarragoak. Baina alde handia dago, orain herritar erdiari medikamentu esperimentala inokulatu zaie. Hasieran esan ziguten “txerto” horiekin dena konponduko zela. Guk esan genuen ezetz eta denborak arrazoia eman digu. Orain gure galdera: zergatik ez dizkigute argi esaten ospitaletan daudenetatik zenbat dauden txertatuta?


Irekia Eusko Jaurlaritza - Gobierno Vasco :: Euskadik eta Senegalek arrantza kontuetan elkarlan gehiago izatearen alde egin du Pilar Unzaluk\nEuskadik eta Senegalek arrantza kontuetan…\nGasteiz, urriaren 20.- Ingurumen, Lurralde Plangintza, Nekazaritza eta Arrantza Sailburu Pilar Unzalu andreak bilera egin du gaur Senegaleko Itsas ekonomia, Arrantza eta Itsas garraioko ministro Khouraichi Thiam jaunarekin, arrantza kontuetan bi gobernuek dituzten interes komunei buruz hitz egiteko.\nGasteizen izandako bileran, Khouraichi Thiam ministroarekin ez ezik, Senegaleko Itsas arrantzako zuzendari Ousmane Ndiaye jaunarekin eta Senegalek Espainian daukan enbaxadore Jorge Toledorekin elkartu da Pilar Unzalu.\nArrantzako sailburuorde Jon Azkue ere izan da bileran, eta bertan, sailburuak hauxe adierazi du: “elkarlana sendotzen saiatu behar dugu, Senegaleko interesen eta bertako uretan arrantzan dabiltzan euskal ontzien interesen mesedetan, elkarlan horrek bi aldeei ekarriko baitie onura”.\nGaur egun hamar bat ontzi dabiltza Senegalen atuna eta hegaluzea harrapatzen, eta bertakoak hartzen dituzte ontzietan lan egiteko.\n“Ontzietan lan egiten dutenentzat hemen Euskadin dauzkagun prestakuntza-prozesuen berri eman nahi diegu, eta, aldi berean, ikusi nahi dugu zer-nolako aukerak ematen dituen Senegaleko arrantzak Euskadiko arrantza-sektorerako”. Halaxe esan du Pilar Unzaluk.\nKhouraichi Thiam-ek bisita egingo die Euskadin bizi eta arrantzan jarduten diren senegaldarrei. Gero eta gehiago dira senegaldar arrantzaleak gurean, bai baxuran bai alturan. Horrez gain, Ondarroako Itsasketa eta Arrantza Eskolara ere joango da, hor bertan jasotzen baitute prestakuntza arrantzale senegaldar gehienek.\nHemen dagoela, Euskadiko arrantza-sektoreko ordezkariekin elkartuko da, eta AZTI-Tecnalia ere bisitatuko du; han azalduko diote zer azterketa egiten dituzten zentro teknologiko horretan, Eusko Jaurlaritzari arrantzari buruzko erabakiak hartzeko oinarri zientifikoak emateko.


Otsagereziondo - Wikipedia, entziklopedia askea.\nErrosazeoen familiako zuhaitz edo zuhaixka hostogalkor txikia, usain txarreko azal arrea, hosto obobatu edo eliptiko/luzangak eta hostoak baino geroago hazten diren lore zuriak dituena. Fruitua drupa txiki eta jangarria da. Euskal Herrian urria da\nOtsagereziondoa (Prunus padus) Prunus generoko zuhaitza da. Gereziondoaren antza duen zuhaitza da, baina honen loreak luku itxurako infloreszentzietan batzen dira eta fruituak txikiak eta mikatzak dira. 2011tik dago EAEko Espezie Mehatxatuen Katalogoan, Galtzeko arriskuan dagoen espezie modura zerrendatuta.\nEspeziea Prunus padus\nOtsagereziondoaren hostoak 5-10 x 3-5,5 cm-koak dira eta itxuraz gereziondoenen antzekoak. Forma obatu-eliptikoa dute, puntaluzeak dira eta ertz zerratua dute. Batzuetan ertzetan guruinak egoten dira. Gainaldea berde mate kolorekoa da eta azpialdea argiagoa eta zertxobait iletsua, bereziki nerbioen inguruan. Pezioloa, 0,7-1,6 cm-koa da eta bi guruin gorrixka ditu oinarrian, laminarekin batzen den gunean. Estipulak ditu gaztaroan baina erorkorrak dira. Estipula hauek linearrak dira, mintzakarak eta zilio moduko iletxo guruintsuak dituzte.\nOtsagereziondoaren loreak nahiko handiak dira, deigarriak eta usaintsuak. 15-30 loretako infloreszentziatan batzen dira, luku itxurakoak eta 5-12 cm-koak. Luku hauek zilindrikoak dira eta maiz brakiblastoetako muturretatik zintzilik agertzen dira. 7-14 mm-ko pedizeloak dituzte, filiformeak eta tenteak. Errezeptakulua 2-4 mm-koa da, kopa itxurakoa eta kanpotik pubeszentea. Loreek, 1-2 mm-ko sepaloak dituzte, tenteak, forma triangeluarrekoak eta zilio guruintsuekin. Aldiz, petaloak 6-9 mm-koak dira, tenteak, obabatuak eta txuri kolorekoak. Obario glabroa dute.\nOtsa-gereziondoaren fruitua drupa motakoa da. Drupa hau txikitxoa da, 6-9 mm-koa, glabroa eta hasieran purpura kolorekoa. Hala ere, heltzean ilundu egiten da eta kolore beltz distiratsua hartzen du. Mesokarpo mehea du, zapore mikatzekoa, eta endokarpo oboidea. Fruitu hau txorien bidez barreiatzen da (zozoak, birigarroak, txinboak, mokolodiak eta txantxangorriak) eta hain zuzen ere, zenbait hizkuntzetan zuhaitz honi txorien gereziondoa deritzo. Hala ere, gizakiengan otsagereziondoen fruituek okadak eragiten dituzte.\nIbai-ertzetan eta lurzoru hezeetan hazten da, eskualde euritsuetan. Basoen ertzetan aurki daiteke, amildegi laiotzetan eta mendietako magal harritsuetan. Nahiago ditu lur silizeoak eta deskaltzifikatuak eta itsas-mailatik 600-2.100 metrora aurkitzen da.\nHomeopatian erabiltzen da, buruko minak eta bihotz-arazoak sendatzeko, eta sedante modura. Antzina, amorruaren eta epilepsiaren aurkako sendagai modura erabili zen baina inongo eraginik gabe.\nOtsagereziondoaren zura torneatutako objektuak, lanabesen kirtenak, bastoiak... egiteko erabili da. Azkenik, apaingarri gisa ere erabiltzen da.\nOtsagereziondoak Argyresthia pruniella sitsaren izurrite handiak jasaten ditu eta honen beldarrek zuhaitzaren hosto guztiak jan ditzakete egun gutxi batzuetan. Izurrite hauek zuhaitz populazio dezente murriztu dituzte modu kezkagarrian.\nEspezieak: Prunus padus\nAzken aldaketa 27 abuztua 2020(e)an, 20:56(e)tan


Sailkatu gabea | Irrizbizi\nBeldurrez hasi zen, honen esku-arteko soka morea etengabe dar-darka dantzan ari zelarik. Gizarteak inposatzen zion beldurraren sentimendu hau, ondorioz, berak sinisten eta ezartzen zuen bere nortasunean. Nola edo hala bere eskuek bidea hartu eta sokaren bi muturrak oinetakoaren zuloetan sartu zituen beldur hauei aurre eginik, aldi berean ordea, beldur honen islada zen dantzan jarduten zuten bere eskuek. Bere aldeko apostua egin zuen eta bere aldera egin zion tira sokari, honek leku berri...\nBarkatu, baina ez dugu piroporik nahi.\nZoritxarrez, Hego Ameriketan daramadan denboraldian, Euskal Herrian bizitza guztian baina piropo gehiago entzun ditut. Zoritxarrez, oraindik gizonezko batzuk emakumezkoa gutxiesten dute. Zoritxarrez, piropoak esaten dituzten gizonezkoek emakumea haragi zatitzat hartzen dute. Zoritxarrez, emakume askok hitz lizun hauek entzutean irri batez erantzuten dute. Zoritxarrez, zenbait emakumek oraindik hitz hauek onartzen dituzte. Zoritxarrez, batzuk berdintasunaren esanahia ezezaguna dute....\nKomunikazioan oinarritzen da gizartea, baina benetan komunikatuta al gaude? Komunikatzen al gara? Geroz eta baliabide gehiago ditugu geure hitzak, pentsamenduak helarazteko, baina baliabide hauen gehiegizko erabilerak inkomunikaziora eraman gaitu. Behatzen bidez komunikatzen gara, ordenagailuan edota mugikorrean idatziz, geure komunikatzeko tresna hoberena gorputz guztia dela ahaztuz. Geure pentsamenduak, usteak eta sentimenduak sare sozialetan argitaratzen ditugu, hauek ulertzen...


Elkano Fundazioa – Mundubiraren Getariako erakusleiho lehiaketako sariak banatu ditugu\nMundubiraren Getariako erakusleiho lehiaketako sariak banatu ditugu\n18 IRA, 2019\nSevilla gaitzat hartu zuen Moma arkitektura estudio izan da irabazlea, herritarrak hala erabakita.\nElkano 500 Fundazioak mundubiraren erakusleiho lehiaketako sariak banatu ditu gaur, Elkanoren Itsasoratzea jaialdiko egitarauaren barruan antolatua. Jaialdiarekin getariarrek Magallanes-Elkano espedizioren irteera gogoratu dute pasa den astean zehar. Irabazlea Moma arkitekturaren proposamena izan da, Sevillari eskeinitako erakusleihoarekin, herritarrek hala erabakita.\nIrabazleek asteburua bainuetxe batean disfrutatzeko aukera izango dute, eta gainontzeko partehartzaileek herriko jatetxe baterako afari bana jaso dute. Txoko, Elkano, Myflower, Astillero, Kaia edota Iribar jatetxeetan afaltzeko aukera izango dute, sari hau zozketaz esleitu delarik.\nAstebetez, Juan Sebastián Elkanoren jaioterriko negozioak mundubirako geldialdi bilakatu dira: Sevilla, Tenerife, Brasil, Chile, Argentina, Filipinak, Molukak edo Cabo Verderi lotutako proposamenak landu dituzte parte hartu duten hamabi negozioek. Getariarrak izan dira, Artzaperen webgunean egindako bozketan, irabazlea hautatu dutenak, diseinua, originaltasuna, gardentasuna, gaiarekiko lotura bezalako irizpideak kontuan hartuta.


"Rafael Munoa y su obra", hitzaldia Untzi Museoan\nHurrengo martxoaren 16an, ostirala, 19:00etan, Iñaki Moreno Ruiz de Eguinok "Rafael Munoa y su obra" izeneko hitzaldia eskainiko du gazteleraz Untzi Museoko ganbaran. Sarrera librea izango da, lekua bete arte.\nJarduera hau, Museoan apirilaren 29 arte ikusgai dagoen "Rafael Munoa. Bi balearen harrapaketa, 1763" erakusketaren programazio kulturalaren barne kokatzen da.\nEuskal Kostaldeko Museoen hilabetea. Martxoa 2018 Kultur Ondarearen Europako urtea\nEuskal Kostaldeko Museoen Sareko ordezkariak bildu dira gaur Donostiako Nautikoan, martxoan, Euskal Kostaldeko Museoen Hilabetearen barruan eskainiko diren 100 jarduera baino gehiago jada martxan daudela jakinarazteko asmoz.\n2018a Europako kultur ondarearen urtea izendatua izan denez, aurtengo jardueren programaren ardatza museoetan gorde, zaindu eta ezagutarazten den ondare material eta inmateriala izango da. 30 ekipamenduk hartuko dute parte “Hilabetean” eta 100dik gora izango dira antolatutako jarduerak, publiko ezberdin eta zabalari zuzenduak: familientzako tailerrak, haurrentzako jolasak, bisita gidatu bereziak, doako sarrerak, ibilaldiak, proiekzioak, irteera gidatuak barkuan, e.a.\nEkimen hau duela egun batzuk, aurten 125. urteurrena ospatzen duen Bizkaia Zubian aurkeztu zen.\n"Egin zure balea", familientzat tailerra\nDoako jarduera 5 urte gorako haurrak dituzten familientzat. Egurrezko balea lijatu, osatu eta dekoratuko dute, gero etxera eramango dutena. Jarduera “Rafael Munoa. Bi balearen harrapaketa, 1763” erakusketaren bisitarekin osatuko da.\nJarduera hau Euskal Kostaldeko Museoen Hilabetearen programazioaren barne eskaintzen da.\nNoiz: martxoak 24, larunbata\nPlaza mugatuak: 30 pertsona.\nErreserba link honen bidez: https://goo.gl/Vpp1Rc\n190 orritik 29 orria (1898 berri)


Jon Bienzobas eta Gorka Vidal presoak Dueñaseko eta Zaballako espetxeetara lekualdatu dituzte | Geuria\nZaballako espetxea, Araban // Etxerat\nJon Bienzobas Arretxe galdakoztarra eta Gorka Vidal Alvaro zaratamarra espetxez lekualdatu dituzte azken egunetan, Etxeratek jakitera eman duenez. Bienzobasen kasuan Puerto III espetxetik (1.020 kilometro) Dueñaseko espetxera (310 kilometro) lekualdatu dute, eta Vidalen kasuan Logroñoko espetxetik (170 kilometro) Zaballara hurbildu dute (66 kilometro).\n1999an atxilotu zuten Bienzobas Pauen (Okzitania) eta 2006an epaitu zuten Espainiako Auzitegi Nazionalean, 216 urteko espetxe zigorra ezarrita. ETAko kide izateagatik 18 urteko espetxe zigorra ezarri zioten Frantzian eta beste 216 urteko espetxe zigorra Espainian. Saint Maur espetxean egon zen 13 urtez eta 2018an Frantziar estatuak Espainiaratu zuen. Soto del Real (Madril) espetxean egon ondoren (365 kilometro), Puerto III espetxera lekualdatu zuten (1.020 kilometro). Bi erailketa, erailketa saiakera eta armak edukitzeagatik dago kondenatuta Bienzobas. Lehen graduan zegoen Aperribaikoa, baina bigarrenera igarotzea onartu du espetxeetako tratamentu batzordeak.\nGorka Vidal Zaratamoko presoa hilabete gutxitan Kordobatik Logroñora lekualdatu zuten iaz eta urtarrilean Logroñotik Zaballara lekualdatuko zutela adierazi zuen Espetxe Erakundeak. Hala ere, orain arte ez da azken lekualdaketa hori eman. 2004an kartzelaratu zuten Vidal eta 20 urteko zigorra bete behar du, kalteak egiteagatik, sutea pizteagatik, lehergailuak edukitzeagatik eta banda armatuari laguntzeagatik. 2019ko otsailean zigorraren hiru laurdenak bete zituen. Espetxe Erakundetik diotenez, “espetxe-legedia onartu du, desbinkulatzeko idazkia aurkeztu du, indarkeria errefusatu du eta egindako kaltea aitortu du”.\n2021ean bost lekualdaketa\n2021ean zehar Hego Uribe eskualdeko bost preso lekualdatu dituzte: urtarrilean Jon Crespo (Galdakao) Murtziatik Kantabriara; eta martxoan Iker Lima (Galdakao) Huelvatik Leonera, Maite Pedrosa (Ugao) Alcalatik Zuerara; Jon Bienzobas eta Gorka Vidal. Aurten beste hurbilketa bat emango da, Espetxe Erakundeak adierazitakoa: Zigor Orbe basauriarrarena, alegia. Gaur egun Puerto III espetxean dago Orbe, Cadizen, baina Zaballako espetxera lekualdatuko dute.\nJon Bienzobas Arretxe (Puerto IIItik Dueñasera lekualdatu berri dute)\nGorka Vidal Alvaro (Logroñotik Zaballara lekualdatu berri dute)\nZazpi egun ditu Ugaok gune gorria saihesteko


Hitza, gatazkak gainditzeko – Irunero\nHondarribian Bizikidetzaz Blagan ekimena dinamizatu du Maider Martiarena Bakeolako kideak\nMotibazio politikoko indarkeriaren eta giza eskubideen urraketen inguruan bizipenak partekatzeko espazio bat sortzeko asmoaren berri eman zion Hondarribiko Udalak Bakeolari, 2015ean. Hasteko, hirian gaiaren inguruan interesa izan zezakeen jendearen zerrenda osatu zutela azaldu du Maider Martiarenak. Ezaugarri ezberdinetako jendea bilatu zutela zehaztu du, adin, sexu, lan arlo eta kokapen ideologikoei zegokienez. Herritar guzti horiek gutun bana jaso zuten, eta baiezkoa erantzun zutenen artean, azken lan taldea eratu zuten.\nJendearen erantzun baikorraren eragileen artean bi faktore azpimarratu ditu Martiarenak: Hondarribiko Udalaren babesa, eta alderdi politiko guztien adostasuna. “Hiritar askorentzat, udalaren babesa edukitzea lasaigarria da. Familia politiko guztiak tartean baldin badaude, are gehiago”, aitortu du Maider Martiarenak. Bospasei saio egin zituzten, Hondarribiko Udaletxean bertan. Indarkeriaren ondorioz bizi izandakoa elkarri kontatu eta aztertu zuten, eta aurrera begira dituzten itxaropenen eta asmoen inguruan aritu ziren hizketan. “Oso aberasgarria izan zen. Taldeko jendearen parte hartzea handia izan zen”, onartu du Maria Jesús Garín taldeko kideak.\n“Hiritar askorentzat, udalaren babesa edukitzea lasaigarria da”\nMaider Martiarena, Bakeolako kidea\n“Askotan, ondoan bizi garen arren, ez dugu aldamenekoaren bizipenen berri izaten”\nBakoitzaren esperientziak kontatu zituzten, eta ondokoek bizi izandakoez jabetu ziren. Batez ere, elkarri entzuteko aukera ona izan zela azpimarratu du Maider Martiarenak: “Askotan, ondoan bizi garen arren, ez dugu aldamenekoaren bizipenen berri izaten”. Lan saioak diseinatzen eta dinamizatzen aritu zen Martiarena. Aipatu du ez zutela telebistan agertu diren gertakizunez hitz egin nahi izan. Eguneroko jarreretan, askotan itzalean geratzen diren horietan sakondu zuten, horren ordez: elkar ikusi ezina, bestea etsai gisa hartzea, bizkarra ematea, posizionatzera behartzea etab. “Gai batzuk minez gogoratzen zituzten, eta momentu gogorrak izan ziren. Baina itxaropenez beterikoak ere bai”, argitu du Martiarenak.\nGaizki kudeatutako edozein gatazkatan egoerak errepikatu egiten direla nabarmendu du Bakeolako kideak. Horregatik, haien azterketa eta lanketa baliagarria izan daitekeela, beste eremu batzuetan aplikatu ahal izateko. Motibazio politikoko indarkeria gurera sekula bueltatuko ez balitz ere, gatazkak behin eta berriro sortuko dira. Horiei aurre egiteko, aurretik izandako jarrerak aztertzea ezinbestekoa dela uste du Maider Martiarenak: “Ez dugu hausnartzen momentu jakin batean zer egin genuen, bidezko jokabidea eduki genuen, edo masak egiten zuena jarraitu genuen, besterik gabe”. Bekaolako kideak argi dauka urtetan isilpean egon izan diren pentsamenduak azaleratzetik etor daitekeela normalizazioa.\nDeialdi zabala, hiritar guztientzat\nLan taldean parte hartu zuten pertsonen esperientzia interesgarria eta aberasgarria izan zenez, ekimena zabaltzea erabaki zuten antolatzaileek. Hondarribian Bizikidetzaz Blagan jarduera sorta prestatu zuten. Lau saioko egitaraua izan zen, eta hiri osoan zabaldu zuten deialdia, komunikabideen eta udalaren baliabideen bitartez. “Egin genuen sukaldeko lana azaleratu nahi izan genuen, herritarren parte hartzea bultzatzeko”, adierazi du Koldo Ortega taldeko partaideak. Hondarribiko Alde Zaharreko Kultur Etxean egin zituzten bideo eta antzerki emanaldiak, eta ondorengo eztabaidak. Azken horiei eman die balio gehien, hain zuzen ere, Maider Martiarenak: “Elkarrizketa horietan sortu ziren hausnarketak oso interesgarriak izan ziren”.\nHondarribiko hurrengo taldea eratzeko lanean ari dira momentu honetan. Baina eskualde mailako beste baten beharraren inguruan ere hausnartu du Martiarenak. Onartu du aberasgarria izango litzatekeela, oso era ezberdinean bizi izan baita euskal gatazka Hegoaldean eta Iparraldean. Kasu horretan, Behe Bidasoa eskualdeko hiru hizkuntzen presentziaren beharra nabarmendu du, dena den: “Oso garrantzitsua da parte hartzaile bakoitza erosoen sentiarazten duen hizkuntzan aritu ahal izatea”. Bestalde, agerikoa da halako espazioak beste gai batzuetara zabal daitezkeela. Martiarenak adibide gisa aipatu ditu Gipuzkoan horrenbesteko zalaparta sortu duen zabor bilketa, edo eskualdean aski ezaguna den Alardeen inguruko afera: “Gatazka baten ondorioen eredu handi bat da. Ariketa polita litzateke soilik elkarri entzutea”. Kateakoak argitu du Bekolako kide moduan lan hori ez dagokiola berari. Bidasoarra den aldetik, ordea, gaiaren inguruko elkarrizketa espazio baten beharra aldarrikatu du.


Aitziaren Gorraizia taldeak aurrea hartu dio Erniarraitz 4 taldeari - Irutxuloko Hitza : Irutxuloko Hitza\nOstiralean jokatu zuen bere lehenengo saioa Aitziaren Gorraizia taldeak Azpeitiko eta Zestoako lagunek osatutako Erniarraitz 4 taldearen aurka. Kresala elkartean egin zuten bertso afaria eta Aitziaren Gorraizia gailendu zen saioan. 14 puntu lortu zituen talde donostiarrak eta 10 puntu Azpeitiko eta Zestoako lagunez osatutakoak. Antolatzaileek azaldu dute 50 lagun inguru bildu zirela. Añorgako taldeak Gabirian jokatu zuen bere bigarren saioa, eta Gabiriarrek aurrea hartu zieten.


Kontseilua - Etiketa: hizkuntza-politika\n2019ko azaroak 15\tIruzkinik ez\nKohesioa, justizia eta berdintasuna ardatz izango dituen Gobernuak ezin die muzin egin Estatuak berak sortzen dituen hizkuntza-eskubideen urraketei. Kontseiluko ordezkariak gogoan izan du,…\n2019ko apirilak 10\tIruzkinik ez\nEstrategia bateratua adostu dute Kontseilua, AMESA, Iniciativa Pol Asturianu, NOGARA, Plataforma per la Llengua, ÒMNIUM eta Acció Cultural del País Valencià erakundeek…\nEuskal Elkargoak bozkatutako deliberoak: urrats bat, bide luzea egiteko\n2018ko ekainak 23\tIruzkinik ez\nEuskal Elkargoko Herriarteko Kontseiluak euskara bere lurraldeko hizkuntza gisa ofizialki aitortu du delibero baten bidez. Euskararen alde gisa horretako adierazpen bat onartzen…\n2017ko otsailak 22\tIruzkinik ez\nIdazkari nagusi Paul Bilbaok eskaera zuzena egin die aldaketaren alderdiei: “Berreraiki ezazue 2011n Euskararen legea ordezkatzeko zuetako gehienok Parlamentuan erakutsi zenuten adostasuna.”…\n2017ko otsailak 01\tIruzkinik ez\nNafarroako Parlamentuko presidente Ainhoa Aznarezekin bildu da gaur Kontseilua. Iazko abenduaren 17an Kursaalen aurkeztutako Donostiako Protokoloa izan dute hizpide Aznarezek eta Paul…\nNafarroako Foru KomunitateaAlbistea\n2016ko abenduak 15\tIruzkinik ez\nVascuencearen Legearen 30. urteurrena aitzakia hartuta, ekitaldia egin du Kontseiluak Iruñeko Kondestable Jauregian. Paul Bilbaok, idazkari nagusiak, Parlamentuko presidenteari, Ainhoa Aznarezi, lege…\n2016ko azaroak 30\tIruzkinik ez\nNafarroako Gobernuak 2016an hizkuntza-politikari lotuta egindako lanaren balorazioa egin du Kontseiluak. Iruñean Paul Bilbao idazkari nagusiak bazkideen ordezkariekin egindako agerraldian 2017an landuko…\n2016ko irailak 21\tIruzkinik ez\nAraban, Bizkaian eta Gipuzkoan hilaren 25ean egingo diren hauteskunde autonomikoen testuinguruan aurkeztu ditu Kontseiluak EAEko hizkuntza-politika garatzeko hamahiru proposamen. Euskalgintzaren bilgune den…


Aiaraldeko ehunka ahobizik eta belarriprestek Laudion ospatuko dute euskaraldiaren amaiera jaia abenduaren 2an - Laudio - Aiaraldea.eus\nAimar Gutierrez 2018-11-26 09:00\nAiaraldeko euskaldunak elkartuko dira aurten Laudion, duela bi urte Amurrion eta iaz Urduñan egin bezala. / Aiaraldea.eus\nEgun osoko egitaraua antolatu du Aiaraldeko Euskalgintza Kontseiluak Laudion. Festa erraldoi batekin esango diote agur gaur (ostirala) abian jarriko den Euskaraldiari. Milaka Ahobizi eta Belarriprest elkartuko dira Laudioko Plazan euskaraz bizitako 11 egunak borobiltzeko.\nAiaraldeko hainbat txokotako herritarrak zutabeetan gerturatuko dira jaialdiaren epizentro izango den Laudioko Herriko plazara. Zutabeetara batzeko hitzordua 10:15ean jarri dute.\nLau zutabe egongo dira guztira. Olarte zutabea Gardeako tren geltokian elkartuko da eta Urduña, Luiaondo eta Gardeako herritarrak elkartuko ditu bertan. Laudioko herritarren zutabea Larra zutabea izango da eta Latiorroko zentroen plazatik abiatuko da Herriko plazara. Okondo, Artziniega, Aiara eta Ugarte auzoko herritarrek Ugarteko plazan dute zita, Goienuri zutabean elkarturik jaitsiko dira jai guneraino. Azkenik Areta zutabea Aretako Kultur Etxetik abiatuko da, bertan Arrankudiaga-Zollo, Arakaldo, Orozko eta Aretako herritarrek parte hartuko dute. Zutabe guztiak 11:00etan abiatuko dira.\nHerriko plaza jaiaren erdigune\nZutabe guztiak Laudioko plazan elkartuko dira 11:30ean. Ongi etorri ekitaldiak jai-giroa piztuko du eta jarraian, 12:00etan, ekitaldi nagusia egingo dute.\n12:30etatik aurrera animaziorik ez da faltako Laudioko kaleetan zehar, musika kalejira, buruhandiak, txosna eta beste hamaika ekimen egongo baitira plaza inguruan.\n12:30ean ere, Berbodromo erraldoia jarriko da martxan eskualdeko ahobizi eta belarriprest guztiekin. Bertan 11 egunez euskaraz bizitzeko apustua egin duten herritarrak elkartu eta euskaraldiak norberak bizitako esperientziak kontatuko dizkiote elkarri.\nInoizko herri bazkaririk handiena\nEskualdean inoiz egindako herri bazkaririk jendetsuena antolatzea, erronka hori jarri diote euren buruei egunaren antolaketan dabiltzatenek. Aldai Plazan izango da bazkaria, 14:30ean.\nEhunka lagun elkartuko dira bertan eta horretarako eskualde osoko 41 puntutan egongo da bazkariko tiketa erosteko aukera. Tiketak 5 euroko kostua izango du eta bi plater, ogia, edaria eta postrea barnebilduko ditu. Bazkarirako txartelak erosteko azken eguna azaroak 29a izango da, osteguna. Tokiko produktuekin sukaldatuko dute eta menuan aukera beganoa ere egongo da.\nArratsaldean, jaiak etenik ez\nBazkalostea ere ekintzaz beterik egongo da. Besteak beste, haurrentzako ekintza ugari egongo dira: ipuin kontalaria 15:30ean eta tailerrak 16:00etatik aurrera. Nagusiagoek ere izango dute dibertitzeko tartea, 16:00retan Barry Manley-ren bakarrizketa umoretsuaz gozatzeko aukera izango baitute. 17:30ean txokolatea eta gaztain erreak banatuko dira.\nDantzatzeko grinak ere arratsaldeko tarte zabal bat hartuko du. 16:30ean “Dantzatloi Herrikoia” egingo dute. Bertan, eskualdeko hainbat dantza-talderen eskutik eta Ziriki eta Miriki pailazoek aurkeztua, euskal-dantzak, zunba edota areto-dantza bezalako estiloak nahastuko dituzte. Erritmoarekin jarraitzeko, haurrentzako Diskotxantxa ikuskizuna egingo dute Zirikik eta Mirikik.\nIluntzean herriko plazako kontzertuek hartuko dute jaiaren lekukoa. Ze Esatek! ska talde gipuzkoarra izango da musika eskaintzari hasiera ematearen arduraduna, 18:30ean. Ostean Lehian erromeriak girotuko du herriko plaza.\n22:00etan emango diote amaiera aldarrikapen jaiari, “Aiaraldea, urtean 365 egunez euskalduna dela” ozen aldarrikatuz.\nARGAZKIAK: “Aiaraldea euskaldun!” lemapean konpromiso eta maitasunez bete da Amurrio\nErredakzioa 2016 abe 04 Aiaraldea\nErredakzioa 2017 abe 03 Urduña\nEhunka aiaraldear elkartu dira Urduñan euskararen nazioarteko eguna ospatzeko. Aiaraldeko Euskalgintza Kontseiluaren deialdiari jarraiki, Ah...


Yoga, pilates eta feldenkrais ikastaroak, hastear - Aramaio - Goiena.eus\nYoga, pilates eta feldenkrais ikastaroak, hastear\nJulen Iriondo 2018-09-17 15:34\nGoizez eta arratsaldez izango dira lehenengo biak eta goizez bakarrik hirugarrena.\nHilaren 25ean –arratsaldekoak– eta 26an –goizekoak– izango dira ikasturte berriko lehen yoga saioak. Goizez eguaztenetan izango da (10:00-11:30), eta arratsaldez martitzen eta eguenetan (18:30-20:00). Hileko kuota izango da 25 edo 40 euro, saio kopuruaren arabera –bat edo bi, astean–. Klase solteak jasotzeko aukera ere badago. Izena emateko: 626 00 81 51.\nPilatesen hilaren 21a baino lehen eman behar da izena, udaletxean. Goizeko –martitzen eta eguen, 09:30etik 10:30era– eta arratsaldeko –astelehen eta eguen, 19:00etatik 20:00etara– taldeak egongo dira kasu honetan ere, eta urteko kuota izango dira 120 euro. Urrian hasiko dira eskolak.\nDiziplina horretan jarduteko aukera ere izango da. Mugimendua eta bakoitzarekiko atentzioa lantzen ditu metodo horrek: mugimendu eraginkor, atsegin, erraz eta osasuntsuagoak lortzen dira, eta erlaxazioa ere lantzen da. Astelehenetan izango da, 09:00etatik 10:00etara. Izena emateko, 620 60 19 59 –Ainhoa Garai–.


Zer da GamcoreGames?\nGamcoreGames handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri GamcoreGames arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play GamcoreGames?\nGamcoreGames free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen GamcoreGames, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan GamcoreGames?\nJolastu ahal izango duzu GamcoreGames bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, GamcoreGames ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen GamcoreGames erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, GamcoreGames gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio GamcoreGames eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play GamcoreGames?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play GamcoreGames deskargatu gabe ezer zure gailua.


Izozmendiaren ederra! Sustatu.eus - Teknologia albisteak\n2004-07-02 : 10:07\nIzozmendiak ikaragarriak izan daitezke gogoan izan izozmendi batek hondoratu zuela Titanic itsasontzia, baina baita zoragarriak ere. Gaur azken horietako bat erakutsiko dizugu.\nDenboraz larri bazabiltza, zoaz zuzenean testu honen bukaerara, klik egin argazkian (Izozmendia.jpg) eta gozatu ikuskizunaz. Izozmendi hori Atlantiko Itsasoan aurkitu zuten, Ternua inguruan, eta Global Marine Drilling enpresako eledunek adierazi dutenez, 300 milioi tona inguru pisatzen du.\nNon sortzen dira izozmendiak?\nIzozmendiak izotz masa ikaragarriak dira, Iparburu eta Hegoburu aldeko hormaguneetatik askatzen dira eta itsasoan ur gainean doaz. Horrelaxe dio Lur Hiztegi Entziklopedikoak.\nHegoburuan izozmendi askoz gehiago izaten da (%93) Iparburuan baino, eta handiagoak dira (8 km. luze eta 45 m. garai izan daitezke). Ur gainean ageri den izotz koskoa, ordea, izozmendiaren bederatzirena baino ez da izaten.\nIparburuko izozmendiak Groenlandian sortzen eta Ternua inguruan biltzen dira, Labrador golkoko ur lasterrak bultzaturik. Hori da argazkiko izozmendiaren kasua. Hego hemisferioan, ostera, Hegoburuko ur lasterraren hegoaldean biltzen dira gehienak.\nItsasketa galarazten dutenez, itsasontzi asko dabilen tokietan leherkariak erabiltzen dira izozmendiak puskatzeko.\nAlbiste honen egitura\nKonturatuko zinen, irakurle, albiste hau arin horietakoa dela, garrantzi gutxikoa. Baina argazkiak merezi zuela iritzita, ausartu egin gara Sustatura ekartzera eta, horretarako, egitura berezia eman diogu: itxaron gabe albistearen bukaerara, lehen paragrafotik eman dizugu aukera argazkian klik egin zenezan, nahiz eta jakin hori eginez gero seguruenik ez zenuela gainerako guztia irakurriko. Hori egin baduzu, gu pozik, hori baita legea sare dontsu honetan.\nHala ere, horrelako argazki batek zerbait gehiago eskatzen duenez (ez baita egia irudi batek mila hitzek adina balio duela, bestela non dago Konfuzioren irudia, berari egozten baitzazio esaldi hori?), seguruenik, itzuli egingo zinen albistera, eta irakurtzen jarraitu. Eta hori egin baduzu, gu are eta poziago, gure amuak ondo egin duelako bere lana.\n2004-07-02 : 13:53\nHorixe da neuk egin dudana, titularra eta goiko aldea eskaneatu ditut (ez dut erreparatu behean dagoela dioen esaldian) eta argazkirako loturaren bila abiatu naiz beherantza, gehiago irakurri gabe. Beste fitxa batean zabaldu dut lotura (Explorer-en beste leiho batean izango zen) eta irudia ikusi ostean bueltatu naiz testura.\nIzan ere, sareko irakurketaren ohiturak inoiz aipatu izan dira hemen. Internautak eskaneatu egiten ditu lerrook eta informaziorik inportanteenaren bila abiatzen da, oso gutxitan irakurriko du testu luze osoa. Irakurgarritasuna bilatzen duen webmasterrak hori kontutan izan beharko du.\n2004-07-05 : 16:45\nSan fotoxop izena ipini diote\n2004-07-06 : 12:52\nHori beste kontu bat da, baina egia da. Ur azpian argazkirik egin duen edonork badaki neurri horretako iceberg bati argazki hori ateratzea ezinezkoa dela. Googleatu dut pixkat eta hau aurkitu dut, fotomuntaketaren azalpena.\n2004-07-06 : 13:11\nArgazki xinple (eta eder) batekin lortu duzu eztabaida!! ;-)


Google Tips: Googleko tresna ezberdinei probetxua ateratzeko aholkuak | Azkue Fundazioaren Egunkaria\nGoogle Tips: Googleko tresna ezberdinei probetxua ateratzeko aholkuak\nPentsatu une batez Google etxearen zenbat produktu erabiltzen dituzun egunean zehar: bilatzailea; Chrome nabigatzailea; Gmail posta elektronikoa, Drive fitxategiak gordetzeko; Maps, lekuak bilatzeko; Docs, Sheets, Slides edo Forms, dokumentuak sortzeko; Calendar, egutegia … eta horrela zerrenda amaigabea osatuko genuke.\nGoogle produktu eta aplikazio guzti hauei buruz gehiago jakiteko hainbat eduki dago sarean, baina ba al zenekien Googlek berak horretarako gunea badaukala? Google Tips izena dauka guneak eta modu erraz eta ikusgarrian marka honen azpian eskaintzen diren aplikazio, produktu eta abarrei buruzko aholku, trikimailu eta tutorial ugari daude.\nUne honetan 154 eduki ezberdinez osatuta dago, baina egunez-egun handituz doa. Hogei produktu ezberdinei buruzko edukiak biltzen ditu. Hori bai, momentuz ingelesez bakarrik dago.\nEdukiak modu laburrean landuta daude eta bistara txartelak moduan agertzen zaizkigu, diseinu garbiz eta erabilgarrian. Eduki zehatz batetara sartzeko, sakatu besterik ez da behar eta gaiari buruzko azalpen sakonagoa lortuko dugu. Batzutan bideoz eskainiko du edukia, tutorial gisa pausuz-pausu, beste batzutan. Gainera, kategoria edo produktuaren araberako sailkapena eskaintzen du baita ere menuaren bitartez. Kategoriak bost atal ezberdinetan sailkatuta daude eta kolore ezberdinez identifikatuta.\nZein produktu eta kategoriei buruzko edukiak agertzen dira?\nErabiltzaileen beharrei erantzuna emateko gaietan antolatuta daude:\nGehiago egin (Do more)\nDenbora aurreztu (Save time)\nGailu berria (New device)\nBota galdera (Ask Google)\nHobetu heldu (Improve access)\nZein motatako zalantzei erantzuten dio?\nBatzuk bitxikeriak badira ere, gehienak uneren batean edo bestean izan ditugun zalantzak argi azaltzeko bidea dira. Eta guzti-guztiak produktu ezberdinei buruzko ezagutza sakonagoa lortzeko baliabide oso baliogarria.\nHemen adibide batzuk:\nZelan babestu hackerrengandik kontua eta argazkiak\nKoloreak doitu erabilgarriago izateko\nEtxeko ordenagailua kide eta erabiltzaile ezberdinen artean partekatzeko modua\nGarrantzizkoak diren dokumentuak segurtasunez eta gailu guztietan eramateko modua\nPosta elektroniko garrantzitsuenak lehenak ikustea\nEguraldi eta trafikoaren jakinarazpen eguneratuak jaso behar duzunean\nZure gogoko musika leku bakar batean gorde eta partekatuta izatea\nEz galdu egitekoen zerrenda\nTelefono deia egin gailuaren teklak ukitu gabe\nDokumentuak itzuli beste hizkuntzetara hau editatzen duzun bitartean\nBeraz, badakizu, ez dago aitxakirik Googlek eskaintzen dizkigun zerbitzuak erabiltzen eta ahalik eta etekinik handiena lortzen ez saiatzeko. Aurrera!\naholkuak google google aplikazioak google produktuak google tips teknologia erabiltzen trikimailuak\nWhatsApp doakoa, baina betiko? Eta zer da datorrena?\nZenbat energia erabiltzen du internetek?


Oporretara Ataungo baserrira - Ahotsak.eus\nOporretara Ataungo baserrira
Oporretan Ataungo baserrira joaten zen eta baserriko lanetan aritzen zen. Ogia etxean egiten zuten eta nola egiten zuten azaltzen du; 8-10 egunerako egiten zuten ogia. Ogi beltza txikia zela ezagutu zuen. Ez zuten goserik sekula pasa amak baserritar eta artzainei arropa egiten zien eta trukean jakiekin ordaintzen baitzien. Amarengandik jaso zuen josteko zaletasuna.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ORD-023-018 kodeko bideoa nahi duzula aipatzea: ahotsak@ahotsak.eus\nOporretan Ataungo baserrira joaten zen eta baserriko lanetan aritzen zen. Ogia etxean egiten zuten eta nola egiten zuten azaltzen du; 8-10 egunerako egiten zuten ogia. Ogi beltza txikia zela ezagutu zuen. Ez zuten goserik sekula pasa amak baserritar eta artzainei arropa egiten zien eta trukean jakiekin ordaintzen baitzien. Amarengandik jaso zuen josteko zaletasuna.\nGaia(k): Baserria » Baserriko lanak » Garia , Politika » Gerraostea eta Francoren diktadura » Ekonomia gerraostean , Lanbideak » Sastreak, jostunak , Baserria » Baserriko bizimodua » Baserriko bizimodua\nKontrabandoa edo gaueko lana\nGariaren lanak II\nHaragia kontserbatzeko moduak